Po schôdzi sa stalo to, že Generálna prokuratúra (...) nariadila prešetriť celý majetok pána Kaliňáka, takisto jeho právnika, pána Turčana, takisto bývalého ministra, pána Počiatka a Ladislava Bašternáka. Všetko v jednom veľkom balíku, preveriť majetok týchto štyroch pánov kvôli závažným podozreniam z legalizácie prímo z trestnej činnosti, poberania úplatku.

Tvrdenie o preverovaní majetku ľudí, uvedených vo výroku Jozefa Rajtára sa zakladá na pravde. Generálna prouratúra nariadila pripraviť majetkové profily spomenutých osôb deň po odvolávaní Kaliňáka v parlamente. Výrok hodnotíme ako pravdivý.

deň správu článku


ruská strana listom prezidenta Putina viacerým európskym lídrom vrátanie premiérovi Ficovi informovala, že bude vyžadovať, aby Ukrajina platila za dodávky dopredu a že bude dodávať len také objemy, aké Ukrajina reálne zaplatí.

O znení Putinovho listu informovala agentúra Reuters 10.apríla 2014. Podľa jej informácií bol adresovaný lídrom 18 krajín: Franzuska, Talianska, Rakúska, Maďarska, Českej republiky, Poľska, Slovenska, Slovinska, Chorvátska, Srbska, Bosny, Bulharska, Rumunska, Macedónska ,Grécka, Turecka a Moldavska.

informovala


Veď odmietajú. Keby sa cenový úrad alebo regulačný úrad nesprával zodpovedne, tak možno dnes to zvýšenie plynu je podstatne vyššie. (odpoveď na otázku moderátorky, prečo regulačný úrad nereguluje ceny energií, ak tam Smer má svojho nominanta, pozn.)

Úrad pre reguláciu sieťových odvetví (ÚRSO) zverejňuje na svojej stránke zoznam rozhodnutí ( plyn , elektroenergetika atď.) v cenových konaniach. Podľa zverejnených informácií ÚRSO: "Dodávka plynu pre domácnosti Podľa § 12 ods. 1 písm. l) zákona č. 276/2001 Z. z. o regulácii v sieťových odvetviach a o zmene niektorých zákonov v znení neskorších predpisov dodávka plynu pre domácnosti podlieha cenovej regulácii. Podľa § 13 ods. 2 písm. c) tohto zákona je každý dodávateľ plynu, ktorý dodáva plyn koncovým odberateľom plynu v domácnosti v roku 2011, povinný požiadať úrad o schválenie maximálnych cien za dodávku plynu pre domácnosti na rok 2011 a predložiť úradu cenový návrh v súlade s § 17 ods. 5 a § 4 ods. 5 písm. i) výnosu úradu č. 4/2008 z 23. júla 2008, ktorým sa ustanovuje regulácia cien v plynárenstve a ktorým sa dopĺňa výnos úradu č. 4/2007 z 31. júla 2007, ktorým sa ustanovuje rozsah a štruktúra oprávnených nákladov, spôsob určenia výšky primeraného zisku a podklady na návrh ceny v plynárenstve, v znení výnosov úradu č. 7/2008 z 1. októbra 2008, č. 4/2009 z 10. júna 2009 a č. 4/2010 z 23. júna 2010.!" Z rozhodnutia č. 0062/2011/P (16. júna 2011) vyplýva, že ÚRSO zasiahlo do cenového návrhu SPP a znížilo požadované zvýšenie. Potvrdzuje to o.i. aj táto mediálna zmienka.

plyn
elektroenergetika
0062/2011/P
táto
sporili o podiel navýšenia
0029/2011/P
SITA


Mimochodom s pánom predsedom Národnej rady aj pánom predsedom SaS včera, keď sme debatovali na tú tému, tak ja som počul vyjadrenia, že je to rozumný návrh, takže aj na základe toho ja vidím stále priestor na jednania.

Richard Sulík skutočne v sobotu 24. septembra povedal v diskusnej relácii Slovenského Rozhlasu Sobotné dialógy, že je "rozumný nápad", ak by sa v Národnej Rade SR hlasovalo o eurovale ako systéme zvlášť a o konkrétnom uvoľňovaní peňazí pre konkrétny štát zvlášť.

diskusnej relácii


To bolo jednorázové opatrenie pre veľmi špecifickú situáciu na Cypre, ktorý sa dostal do situácie, kde jeho bankový sektor je 8-krát väčší ako celá ekonomika a pre všetky členské krajiny Európskej únie platí právne záväzná a vynútiteľná ochrana bankových vkladov do výšky 100 000 eur.

Constantinos Stephanou, finančný ekonóm vo Svetovej banke, vo svojom texte (prvá veta) uvádza, že v roku 2010 bol pomer celkových aktív bankového sektora na Cypre k jeho celkovému HDP 896 %. Aj keď sa odpočítajú zahraničné operácie domácich bánk, bankový sektor je stále približne sedem-krát väčší než je hrubý domáci produkt krajiny, tvrdí Stephanou. Podobné číslo predstavuje aj Development report 2012 , ktorá sa zaoberá štúdiou slovinského ekonomického vývoja. Tá uvádza, že v roku 2010 celkové aktíva cyperských bánk dosiahli hodnotu 765% HDP krajiny. Dňa 12. 7. 2010 Európska komisia prijala balík opatrení s cieľom posilniť ochranu spotrebiteľov a zvýšiť dôveru, pokiaľ ide o finančné služby. V tomto balíku zvýšila úroveň krytia bankových vkladov na 100 000 eur v prípade krachu banky. V tlačovej správe sa tiež uvádza, že " väčšina zlepšovacích opatrení by mohla nadobudnúť účinnosť už do roku 2012 a 2013 a uplatňovala by sa vo všetkých členskýc h štátoch EÚ, ako aj v Nórsku, na Islande a v Lichtenštajnsku potom, ako by sa začlenila do Dohody o Európskom hospodárskom priestore. " Smernica 2009/14/EC (s.3) stanovuje navýšenie krytia bankových vkladov do 100 000 eur. Smernica je súčasťou právneho systému EÚ a je preto právne záväzná pre všetky štáty EÚ. Dátum zverejnenia analýzy: 25.03.2013 Naspäť Nahlásiť chybu

texte
Development report 2012
balík
tlačovej správe
2009/14/EC


(...) od roku 2007 išlo 580 miliónov na školy do rekonštrukcie budov. Za vlády Ivety Radičovej ani jeden projekt nebol zazmluvnený, odkiaľ by išli peniaze priamo na školy, do školských budov.

Podobný výrok minister Draxler predniesol v minulo týždňovej relácii V politike (17.1.2016). Na základe dostupných údajov Demagog.SK zistil, že na rekonštrukcie a opravy budov škôl a školských zariadení išlo z projektu Regionálny operačný program dohromady približne 580 miliónov eur, pričom žiaden z projektov nebol zazmluvnený počas vlády I. Radičovej. Pôvodný výrok a jeho odôvodnenie je možné si pozrieť tu . Vyjadrenie smerovalo konkrétne k financiám poskytnutým na infraštruktúru vzdelávania zastrešených Regionálnym operačným programom, schváleným EK v roku 2007. Zazmluvnenie projektov pre infraštruktúru vzdelávania prebehlo ešte počas prvej vlády Roberta Fica, a to v júni roku 2010, samotná realizácia projektov prebehla až počas vlády I. Radičovej. Výročné správy ďalej potvrdzujú, že počas rokov 2011-2013 neboli na infraštruktúru vzdelávania alokované žiadne ďalšie zdroje. Čo sa týka výšky poskytnutých finančných zdrojov , na infraštruktúru vzdelávania išlo z eurofondov a z národných zdrojov 599 727 717,00 eur, z ktorých 21 673 223,92 eur nebolo využitých - dohromady ide teda o čiastku 578 054 493,08 eur- čo zodpovedá sume približne 580 miliónov, ktorú naznačil Draxler. Dátum zverejnenia analýzy: 25.01.2016 Naspäť Nahlásiť chybu

tu
Zazmluvnenie projektov
Výročné správy
poskytnutých finančných zdrojov


...to som celkom rád, že sa podarilo urobiť ten kompromis, že DPH sa zvýši len na 20% a len po dobu do kedy bude deficit vyšší ako 3%. To si myslím, ešte celkom korektné ako sme to dohodli a dúfam, že do roku 2014 DPH klesne opätovne na 19%...

Vo vládnom návrhu , ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov sa píše:

„ V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje 36) o tom, že aktuálny schodok verejnej správy Slovenskej republiky je menej ako 3 %, je základná sadzba dane na tovary a služby 20 % zo základu dane. Skončenie obdobia uplatňovania základnej sadzby dane 20 % podľa prvej vety vyhlási Ministerstvo financií Slovenskej republiky všeobecne záväzným právnym predpisom.“

vládnom návrhu


(Fico: Koľko kilometrov má ten úsek, pani predsedníčka vlády?) 75 kilometrov.

Pravda


Teraz k Sasanke. Viete, rozdiel je ten, že niekedy nad ránom, keď boli zverejnené prepisy sms Richarda Sulíka so spomínanou záujmovou osobou polície, tak v ten istý deň dopoludnia sa Richard Sulík postavil pred kamery na tlačovej konferencii a povedal: "Poznám Mariána Kočner. Zoznámil ma s ním Ján Počiatek, vtedajší minister financií, ktorému Richard Sulík robil poradcu, informoval som o týchto stretnutiach premiérku Ivetu Radičovú."

Dokument Sasanka sa dostal na verejnosť v noci zo štvrtka 26. januára na piatok 27.januára. 27. januára SaS usporiadala tlačovú besedu , na ktorej R.Sulík povedal:

tlačovú besedu


Keďže súd rozhodol a povedal, že zatajili to, čo zatajiť nemali, pretože išlo o multimiliardový biznis, ktorý riešili cez nejaké esemesky. A poslanci Európskeho parlamentu, keď chceli ukázať tie zmluvy, tak prišli s desiatimi stranami, ktoré boli úplne začiernené (o Pfizergate, pozn.).

Súdny dvor Európskej únie v máji 2025 rozhodol, že Európska komisia pochybila, keď odmietla zverejniť komunikáciu predsedníčky von der Leyenovej o nákupe vakcín v kauze známej ako Pfizergate. Dodnes nie sú transparentne zverejnené ani celé zmluvy o nákupe vakcín, ale iba ich časti s vyčiernenými pasážami. Aj v tomto prípade Súdny dvor EÚ ešte v roku 2024 rozhodol, že Komisia verejnosti neposkytla dostatočný prístup k zmluvám. Výrok Roberta Fica preto hodnotíme ako pravdivý.

Kauza známa pod názvom Pfizergate odkazuje najmä na netransparentnú komunikáciu medzi predsedníčkou Európskej komisie Ursulou von der Leyen a výkonným riaditeľom farmaceutickej spoločnosti Pfizer Albertom Bourlom počas rokovaní o nákupe vakcín proti covidu-19 v roku 2021. Nejasnosti sa týkajú najmä informácii, ako bola uzavretá najväčšia zmluva o dodávke 1,8 miliardy dávok vakcíny Pfizer-BioNTech.

New York Times v apríli 2021 informoval , že von der Leyen a Bourla si pred podpisom zmluvy o nákupe vakcín vymieňali mnohé textové správy a telefonáty. O ich sprístupnenie požiadala novinárka denníka. Keď Komisia jej žiadosť zamietla s odôvodnením, že ich nedokázala dohľadať, The New York Times sa obrátili na Súdny dvor Európskej únie s návrhom, aby zrušil rozhodnutie EK.

V máji 2025 Súdny dvor EÚ rozhodol , že Európska komisia pochybila, keď odmietla zverejniť komunikáciu medzi predsedníčkou Komisie a šéfom farmaceutickej spoločnosti Pfizer. Rozsudom zatiaľ nie je právoplatný a Komisia sa ešte môže proti rozsudku odvolať.

Komisia podľa rozhodnutia súdu „neposkytla hodnoverné vysvetlenie, ktoré by odôvodnilo neexistenciu držby požadovaných dokumentov“ ( bod 84 ). Okrem toho dostatočne „neobjasnila, či boli požadované textové správy odstránené, a ak áno, či k odstráneniu došlo dobrovoľne alebo automaticky, alebo či bol mobilný telefón predsedníčky medzičasom nahradený“ ( bod 72 ).

Neúplne publikované zmluvy medzi Európskou komisiou a farmaceutickými firmami sú ďalším dôležitým aspektom kauzy Pfizergate.

Potom, čo Komisia opakovane odmietla poskytnúť poslancom Európskeho parlamentu čokoľvek iné ako úplné verzie zmlúv o nakúpe vakcín Covid-19 sa poslanci frakcie Zelených v tejto veci obrátili na súd. Zverejnené verzie boli značne redigované (vyčiernené), čím sa zakryli kľúčové informácie, ako sú cena za dávku, zodpovednosť za vedľajšie účinky, či detaily o zárukách a platbách.

Zmluvy sú V redigovanej verzii dostupné aj na stránke Komisie. Pri niektorých zmluvách ako napríklad so spoločnosťou Pfizer sú takto zakryté celé strany.

Európska komisia tento postup obhajuje tým, že musí rešpektovať obchodné tajomstvá farmaceutických firiem, ktoré si vyhradili právo na ochranu citlivých informácií. Zmluvy obsahovali klauzuly o dôvernosti, ktoré farmaceutické firmy využili na obmedzenie transparentnosti.

V júli 2024 Súdny dvor EÚ rozhodol , že Európska komisia verejnosti neposkytla dostatočný prístup k zmluvám na nákup vakcín proti koronavírusu. Súd vytkol Európskej komisii napríklad to, že čiastočne odmietla zverejniť vyhlásenie o neexistencii konfliktu záujmov predstaviteľov EÚ, ktorí nákup vakcín dohadovali. Komisia tiež neodôvodnila dostatočne odmietnutie sprístupniť niektoré ustanovenia zmluv o nákupe vakcín.

Súd o prípade rozhodoval na základe žaloby, ktorú podali europoslanci z frakcie Zelených.

Netransparentný nákup vakcín počas pandémie covidu-19 vyšetruje aj Úrad Európskej prokuratúry, inštitúcia to potvrdila 14. októbra 2022. Európska prokuratúra neupresnila , koho a akých zmlúv sa vyšetrovanie týka. Podľa Die Welt išlo konkrétne o zmluvu na nákup vakcín za 35 miliárd eur so spoločnosťou Pfizer/BioNtech. Kauzu médiá označujú ako tzv. Pfizergate .

komunikáciu
uzavretá
informoval
obrátili
rozhodol
rozsudku
súdu
bod 84
bod 72
redigované
dostupné
Pfizer
obhajuje
rozhodol
vytkol Európskej komisii
neodôvodnila
rozhodoval
vyšetruje
potvrdila
neupresnila
Die Welt
Pfizergate


...predsedov výborov takisto dostala opozícia o jedného menej, pritom má o dvoch poslancov menej, než mala tá predchádzajúca, takisto teda súčasná koalícia má 81 mandátov, Smer mal predtým 83. Pomer predsedov výborov bol predtým 9:10, dneska je 11:8 v prospech koalície.

V súčasnosti je pomer predsedov výborov 11:8 v prospech koalície. V minulom volebnom období bol pomer predsedov výborov 10:9 v prospech vládneho Smeru. Hoci tu Poliačik prehodil poradie, myslíme si, že z kontextu je zrejmé, že mal na mysli čísla v prospech koalície v oboch prípadoch. Výrok preto hodnotíme ako pravdivý. V predošlej vláde dosiahol vo voľbách do NR SR v roku 2012 Smer-SD pohodlnú väčšinu 83 mandátov a utvoril koalíciu sám. Po tom, ako sa traja poslanci a jedna náhradníčka zo Siete rozhodli vystúpiť zo strany, vládna koalícia v zložení Smer-SD, SNS, Most-Híd a Sieť dosiahla na 81 mandátov v rámci parlamentu ( odišiel aj Zsolt Simon z Most-Híd). Dátum zverejnenia analýzy: 04.04.2016 Naspäť Nahlásiť chybu

súčasnosti
minulom
83 mandátov
traja
vládna koalícia
odišiel


...ale my tu máme každý rok, 40 - 50 000 detí nám končí, to je jeden ročník v strednom odbornom vzdelávaní.

Podľa Štatistických ročeniek (xls.) Centra vedecko-technických informácií SR je na Slovensku ročne približne 40 až 50-tisíc absolventov stredných odborných škôl. V poslednom ukončenom školskom roku 2013/2014 to bolo napríklad 41 644 absolventov. Výrok hodnotíme ako pravdivý.

Štatistických ročeniek
Centrum vedecko-technických informácií


Je treba založiť tábory v severnej Afrike, Srbsku apod., kde budú čakatelia na azyl pobývať, kým sa o ich žiadosti nerozhodne.

-- tu chcem doplnit nieco z tej debaty medzi sulikom a linhom. Okrem riešenia bezpečnostných problémov v krajinách pôvodu utečencov sa spomínajú aj ďalšie riešeni ĎalšiePodobné riešenia - tábory , v ktorých treba utečencov koncentrovať, kým prebehne proces žiadosti o azyl, navrhuje aj Richard Sulík a jeho strana SaS , alebo maďarský minister vnútra Sándor Pintér . Tento návrh je v súčasnosti vnímaný ako jedno z možných riešení krízy. Dátum zverejnenia analýzy: 29.09.2015 Naspäť Nahlásiť chybu

tábory
SaS
Sándor Pintér


Dnes v Európskej únii je tretina štátov, tretina z 27 je 9, ktoré buď znižujú nezamestnanosť alebo ju udržiavajú na rovnakej úrovni. Maďarsko, Litva, Estónsko, Dánsko, Nemecko.

Výrok Jána Figeľa hodnotíme ako pravdivý. Tretina štátov Európskej únie, t. j. 9, naozaj znižuje mieru nezamestnanosti alebo ju udržuje približne na rovnakej úrovni. Medzi tieto štáty patrí Nemecko, Estónsko, Lotyšsko, Litva, Maďarsko, Malta, Rakúsko, Rumunsko a Fínsko. Ján Figeľ zaradil medzi tieto štáty aj Dánsko, v ktorom je mierne stúpajúca tendencia nezamestnanosti, a to o 0,1% ročne. Takéto mierne stúpanie však môžeme považovať za udržiavanie na približne rovnakej úrovni. Podobný trend udržiavania nezamestnanosti na približne rovnakej úrovni badáme taktiež u Veľkej Británie. V tabuľke Eurostatu uvádzame mieru nezamestnanosti v % v štátoch EÚ od r. 2009 až do r. 2012 (v prípade niektorých krajín je najnovším údajov miera nezamestnanosti v 3. kvartáli roku 2012):

Eurostatu
3. kvartáli


Prísnejší v tom zmysle, že tie limity sú u nás postavené na hrubom verejnom dlhu, to je tých 60%, čo sa bude po roku 2018 každý rok o jeden percentuálny bod znižovať na 50%, čo som v princípe navrhol, aby sme boli ambicióznejší v tej pracovnej skupine, keď bola na túto tému reč. Zatiaľ, čo podobný zákon Spolková republika Nemecka má postavený na koeficiente 0,35% HDP deficitu. Ale pokiaľ hovoríte o deficite, tak tento limit je v Nemecku stanovený len ako štrukturálny limit, teda len ako limit na štrukturálny deficit, kde nemáte zohľadnené jednorázzové vplyvy, cyklické vplyvy a náklady na financovanie verejného dlhu. To znamená, že tam práve sú tie softfekty, takzvané možnosti únikov, zadné vrátka, kde nebudú môcť politici špekulovať, čoé je ejdnorázový vplyv, čo nie je. Čo je cyklický vplyv, do akej miery ho započítať. Tieto možnosti únikov náš zákon neposkytuje.

Je pravdou, že náš zákon o dlhovej brzde resp. o rozpočtovej zodpovednosti (schválený 8. decembra 2011) má stanovenú hranicu 60% HDP, čo je prechodné ustanovenie platné do roku 2017. Po tomto roku (po roku 2018) sa bude ´tato hranica postupne každý rok znižovať o 1% až roku 2027 na úroveň 50%. Dôkaz, že to bol práve J. Kollár, ktorý navrhol toto postupné znižovanie sme nanašli.

zákon o dlhovej brzde
zákon o dlhovej brzde


Postupne sme navyšovali vianočný príspevok a sme sa dostali do štádia, že sme povedali dosť. Nie štátna sociálna dávka, ale dôchodková dávka, čo je diametrálne jednoducho odlišné … Zmenili ste dôchodkovú dávku a urobili ste opätovne štátnu sociálnu dávku...

Odchádzajúca koalícia Smer, SNS, Most-Híd zmenila vianočné príspevky na 13. dôchodkovú dávku. Vláda Igora Matoviča z nej ide spraviť sociálnu dávku. Tvrdenie Jána Richtera preto hodnotíme ako pravdivé. Medzi dôchodkové dávky patria starobný, predčasný starobný, invalidný, vdovský, vdovecký a sirotský dôchodok. Vianočný príspevok zákon označoval ako sociálnu dávku. Vlády (s účasťou) Smer-u ho dôchodcom postupne zvýšili zo 66,39 eur na 87,26 eur v roku 2018 a do 200 eur v roku 2019. Niekoľko dní pred voľbami 2020 predložila tretia vláda Roberta Fica do parlamentu v pochybnom skrátenom legislatívnom konaní návrh na zavedenie 13. dôchodkov, ktoré sa mali stať bonusovou dôchodkovou dávkou. Kým vianočné príspevky (nepriamo úmerne) záviseli od výšky poberaného dôchodku, 13. dôchodky mali garantovať 460 eur pre každého penzistu. Pre spôsob, akým odchádzajúca koalícia zmenu prijala, však zákon skončil na Ústavnom súde. Matovičova vláda sumu 460 eur mení. Výšku 13. dôchodku navi a zala na výšku štandardnej penzie - čím nižšia, tým vyšší bude 13. dôchodok. Penzisti s priemerným dôchodkom po novom dostanú asi 205 eur. 13. dôchodok má byť po novom - podobne ako vianočné príspevky - štátnou sociálnou dávkou ( .pdf , str. 1) .

dôchodkové označoval zvýšili 200 pochybnom mali mali skončil a .pdf


...v roku 2012 odborový zväz formuloval požiadavky, napríklad čo sa týka platov, aby sa platy dostali do roku 2016 na úroveň 1,2 až 1,6-násobku priemernej mzdy v národnom hospodárstve. Dneska sme niekde na úrovni 1,07, čo sa týka všetkých pedagogických a odborných, 1,07-násobku.

Odborový zväz žiadal v septembri 2012 priemernú výšku platov učiteľov na úrovni 1,2- 2,0 násobku priemernej mzdy v národnom hospodárstve a následne v novembri požiadavku znížil na 1,2-1,6 násobok. Platové požiadavky pri tomto novembrovom štrajku sa teda zhodujú s Kočanovým tvrdením. Pre rok 2015 predstavovala skutočne priemerná mzda v školstve 1,07 násobok priemernej mzdy v hospodárstve. Výrok hodnotíme ako pravdivý. V roku 2012 sa najprv uskutočnil štrajk, v septembri, kedy sa zapojilo 100 000 ľudí a žiadali zvýšenie platov učiteľov a nepedagogických zamestnancov minimálne o 10 %. „Tiež žiadame upraviť systém odmeňovania zamestnancov v školstve tak, aby platy pedagogických a odborných zamestnancov boli na úrovni 1,2 až 2,0-násobku priemerného platu v národnom hospodárstve,“ doplnil vtedy Ondek. V novembri 2012 pokračovali učitelia v štrajku , pričom požiadavky učiteľov boli : „Školskí odborári trvajú na desaťpercentnom zvýšení tarifných miezd pre všetkých pracovníkov regionálneho a vysokého školstva. Očakávajú postupné kroky, aby do konca volebného obdobia podiel HDP na školstvo dosiahol šesť percent. Platy učiteľov v regionálnom školstve by mali postupne dosiahnuť úroveň 1,2 až 1,6-násobku priemerného platu v národnom hospodárstve a u vysokoškolských 1,7 až trojnásobku. Ďalej chcú, aby sa platová tabuľka pre nepedagogických zamestnancov začínala minimálnou mzdou." Portál aktualne.atlas.sk , odvolávajúc sa na Ministerstvo školstva, uvádza priemerný plat učiteľov a pedagogických zamestnancov v regionálnom školstve v prvom štvrťroku 2015 vo výške 952 eur. V rozpočte verejnej správy na roky 2016 až 2018 ( .pdf , s.45) sa uvádza priemerná mzda v národnom hospodárstve v roku 2015 vo výške 887 eur, čo predstavuje v prípade platov učiteľov 1,07-násobok tejto mzdy. Dátum zverejnenia analýzy: 25.01.2016 Naspäť Nahlásiť chybu

zapojilo zvýšenie doplnil štrajku boli aktualne.atlas.sk .pdf


Na jednej strane musím povedať, že spravodajská služba je tajná služba. Tzn., že nie je celkom štandardné, ani v zahraničí, že by zbavovala štandardne mlčanlivosti svojich príslušníkov.

Nepodarilo sa nám získať informácie, ktoré by mohli výrok Daniela Lipšica potvrdiť alebo vyvrátiť, a preto považujeme vyššie uvedený výrok za neoveriteľný.


Cargo bolo pripravené na privatizáciu a dosiahlo 800 miliónovú stratu. A po dvoch rokoch našej vlády sa dostalo do 100 miliónového zisku.

Výrok už v minulosti demagog.sk overoval. Každoročne v období 2002 - 2007 vykazovalo Cargo Slovakia, a.s. mínusové hospodárenie: r. 2002 (.pdf) : - 477,1 mil. Sk./ - 15 836 818,7 eur* r. 2003 (.pdf) : - 4 826,3 mil. Sk./ - 160 203 810,7 eur* r. 2004 (.pdf) : - 1 449,6 mil. Sk/ - 48 117 904, 8 eur* r. 2005 (.pdf) : - 713,034 mil. Sk/ - 23 668 392,8 eur r. 2006 (.pdf) : - 1 998,032 mil. Sk/ - 66 322 512,1 eur r. 2007 (.pdf) : - 252 mil. Sk./ - 8 364 867,6 eur Za rok 2008 vykazuje Cargo Slovakia, a.s. zisk 83 mil. Sk (2 755 095,3 eur). *V týchto obdobiach je strata vykázaná za spoločnosť Železničná spoločnosť a.s. (osobná aj nákladná doprava), ktorá sa v roku 2005 transformovala na Železničná spoločnosť Slovensko a.s. (osobná doprava) a Železničná spoločnosť Cargo Slovakia P. Kažimír zisk spoločnosti v roku 2008 vylepšil takmer o pätinu, hoci aj takéto číslo stále nahráva jeho argumentu, že sa Cargo dostalo po dvoch rokoch do zisku.

r. 2002 (.pdf)
r. 2003 (.pdf)
r. 2004 (.pdf)
r. 2005 (.pdf)
r. 2006 (.pdf)
r. 2007 (.pdf)
Za rok 2008


Dnešný ten stav, ktorý predikujú z Inštitútu zdravotnej politiky hovorí o tom, že my budeme mať podobný počet ochorení niekedy takto za rok.

Analytici Ministerstva zdravotníctva modelovali situáciu s koronavírusom do januára 2021. Nehovoria teda, koľko pacientov s ochorením covid-19 by malo Slovensko v apríli 2021. Tvrdenie Igora Matoviča preto hodnotíme ako nepravdivé. V poradí druhý model šírenia koronavírusu predstavili analytici Inštitútu zdravotnej politiky (IZP) 29. marca 2020. Modelujú v ňom viacero scenárov, ako sa pri rôznej intenzite prijatých opatrení bude šíriť koronavírus v populácii. Pri nízkej mobilite obyvateľstva, ktorá platila v čase relácie - t.j. 4. apríla 2020 - očakávali vrchol epidémie v polovici júla 2020. Všetky modelované scenáre IZP predpovedali výskyt ochorenia v krajine ešte v roku 2021. Model však pokrýval len obdobie do januára 2021. Neprojektoval situáciu v období okolo apríla 2021 - a teda cca rok po čase, o ktorom hovoril premiér.

predstavili očakávali predpovedali


...ja som povedala superverejné hlasovanie a to tak, že sa hlasovalo lístkami. Každý kandidát mal inú farbu a potom sa tie lístky zozbierali, len proste bola tam taká fintička, že na každom tom lístku každý mal svoj číslo. Napríklad, ja som na všetkých lístkoch mala dvojku. To znamená, ak niekto zozbiera a vidí teda, že napríklad kandidát číslo desať hlasoval za Belousovovú, hej, tak v zozname si našiel, že desiatka bol nejaký Fero neviem aký...

Členovia dostali na sneme skutočne očíslované lístky. Potvrdil to sám Slota . Zdôvodnil to ako opatrenie, aby "sa vedelo čo kto dostal". Tlačové agentúry priniesli správu , v ktorej predkladá ďaľšie dôvody verejného hlasovania.

Potvrdil to sám Slota
správu


Aj v tom čase sa nám proste podarilo, veď vy vlastne vašim vlastným materiálom máte, že sme zasiahli 350 tisíc pracovných miest konkrétnymi aktivačnými prácami, na ktoré sme vynaložili prostriedky, ktoré spôsobili aj zvýšenie deficitu.

Dané údaje, ako ich uvádza P. Kažimír sme na v prognózach IFP nenašli.


My sme išli v tomto volebnom období od maximálneho riešenia, od maximalistického riešenia, prepáčte, pani redaktorka, že sme dvakrát navrhli ústavný zákon o zrušení trestno-právnej imunity. Dvakrát neprešiel preto, lebo potreboval ústavnú väčšinu, kde koalícia vtedy nedisponovala ústavnou väčšinou.

Naposledy sa v parlamente rozhodovalo o zrušení trestnoprávnej poslaneckej imunite 2. júna 2011. Návrh na vydanie ústavného zákona pochádzal od poslancov I. Matoviča, E. Jurinovej, M. Fecka a J. Viskupiča. Zákon neprešiel, keďže za prijatie zákona hlasovalo iba 32 zo 138 prítomných poslancov. Hlasovanie si môžete pozrieť TU . Za zákon nehlasovali teda ani všetci členovia koalície. Prvýkrát v rámci tohto volebného obdobia sa o zrušení trestno-právnej imunity poslancov hlasovalo 26. októbra 2010 kedy išlo o vládny návrh zákona. Aj počas prvého pokusu zrušiť trestno-právnu imunitu poslancov bolo hlasovanie neúspešné. Za prijatie zákona hlasovalo 75 zo 136 prítomných poslancov. Výsledky hlasovania si môžete pozrieť TU .

TU TU


Iveta Radičová na to rozhodujúce hlasovanie v Európskom výbore mandát nedostala, došla si ho vypýtať, nedostala ho.

Vláda Ivety Radičovej padla po tom, čo poslanci za SaS nehlasovali za dôveru vláde, spojenú s hlasovaním o rozšírení eurovalu. Slovensko bolo poslednou krajinou ktorá mala toto rozšírenie schváliť, po tom čo bolo prijaté Európskou radou Podarilo sa nám získať informáciu o mandáte Ivety Radičovej od vlády pre vznik "nového eurovalu", teda Európskeho stabilizačného mechanizmu. O širokom mandáte pre Ivetu Radičovú od európskeho výboru informovala Pravda v januári 2011. Nevieme však overiť, či Iveta Radičová od eurovýboru získala alebo nezískala mandát pre hlasovanie o rozšírení eurovalu, výrok preto hodnotíme ako neoveriteľný. Dátum zverejnenia analýzy: 28.04.2014 Naspäť Nahlásiť chybu

nehlasovali informáciu Pravda


Čo som dal milión do Anjela, čo som dal milión na financovanie kampane, čo som teraz rozdal prezidentský plat celý v hodnote 300-tisíc eur.

Nadáciu Dobrý anjel založil Andrej Kiska spolu s Igorom Brossmannom v roku 2006 za účelom pomôcť rodinám zasiahnutých rakovinou. Oficiálna stránka Dobrého anjela uvádza, že Andrej Kiska venoval 30 miliónov slovenských korún (teda približne jeden milión eur) zo svojich vlastných zdrojov na rozbeh systému a financovanie prevádzky nadácie. Oficiálne výdavky na financovanie predvolebnej kampane Andreja Kisku dosiahli výšku 250 593 eur, Kiska tiež priznal výdavky mimo oficiálnej kampane vo výške 1 095 482 eur. Dokopy teda kampaň činí približne 1,3 milióna eur. Kiska pravidelne prerozdeľuje svoj prezidentský plat na základe návrhov neziskových organizácií, ktoré sa dlhodobo venujú ľuďom v núdzi - napr. Plamienok, Úsmev ako dar, Liga proti rakovine, Dobrý anjel či Organizácia muskulárnych dystrofikov v SR. Zo svojho prezidentského platu väčšinou podporí desať rodín sumou približne 500 eur. Za päť rokov svojho mandátu teda rozdá približne 300 000 eur. Hoci je možné, že Kiska sumu jeden milión eur na náklady na kampaň uviedol ako približný údaj, suma vysoko presahuje 5% odchýlku tolerovanú projektom Demagog.SK. V minulosti v inom hodnotenom výroku uviedol Andrej Kiska sumu na kampaň presnejšie. Výrok hodnotíme ako nepravdivý.

Dobrý anjel
kampane
platu
výroku


(Španielsko, pozn.) Pristupuje k svojim vlastným opatreniam v krajine, pretože dlhy a ďalšie dlhy neriešia existujúce dlhy. Euro po chvíľke opäť klesá a je to práve reakcia na jeden, jedno z opatrení, ktorým je riešiť dlhy ďalšími dlhmi.

Španielsko „pristupuje k (úsporným) opatreniam“. Ešte v januári ohlásilo, že plánuje znížiť štátne výdavky o približne 50 mld. Eur.

50 mld. Eur.


Slovenskej republike klesá dlh, ktorý je už hlboko pod 50 % a postupne sa bude blížiť niekde k úrovni možno 45- 44 %, až postupne dosiahneme takú bezpečnú hranicu 40.

Dlh Slovenska postupne klesá, podľa najaktuálnejšieho čísla Eurostatu dosiahol v 2. kvartáli 2019 úroveň 48,4 % HDP. Podľa Rady pre rozpočtovú zodpovednosť však dlh opäť stúpne, ak vláda neprijme dodatočné opatrenia. No najmä: RPRZ vypočítala, že tzv. bezpečná hranica dlhu viac nie je 40 % HDP. Po zavedení tzv. dôchodkového stropu sa pre rok 2018 znížila na 27 % HDP. Tvrdenie Petra Pellegriniho preto ako celok hodnotíme ako nepravdivé. KLESÁ DLH? Podľa údajov Rady pre rozpočtovú zodpovednosť klesol hrubý dlh Slovenskej republiky od konca roku 2016 do konca roku 2018 z 52 % HDP na 49,4 % HDP. Čísla Eurostatu za 2. kvartál 2019 hovoria o dlhu Slovenska na úrovni 48,4 % HDP. V prvom kvartáli 2019 bol dlh podľa Eurostatu 49,0 % HDP. BLÍŽIME SA K ÚROVNI 45 PERCENT? Podľa odhadu vlády by mal byť dlh krajiny ku koncu roka 2019 na úrovni 47,9 % HDP a ku koncu roka 2020 46,9 % HDP. K úrovni 45 percent by sa podľa dlh tohto odhadu mal priblížiť na konci roka 2022. Aktuálnejší odhad Rady Rady pre rozpočtovú zodpovednosť z decembra 2019 je pesimistickejší. Vychádza z identifikovaných rizík Rozpočtu verejnej správy na roky 2020 až 2022. „ Ak vláda neprijme dodatočné opatrenia, tak podiel hrubého dlhu k HDP dosiahne na konci rokov 2019 a 2020 úroveň 48,1 % HDP, na konci roku 2021 úroveň 49,1 % HDP a na konci roku 2022 úroveň 50,2 % HDP,” uviedla RPRZ pre portál Demagóg.SK. K odhadu vlády RPRZ dodala, že „ táto prognóza však platí za predpokladu naplnenia stanovených rozpočtových cieľov (deficit 0,49 % HDP v roku 2020 a vyrovnaný rozpočet v rokoch 2021 a 2022), pričom samotný rozpočet neobsahuje všetky opatrenia na ich splnenie v rokoch 2021 a 2022.” BEZPEČNÁ ÚROVEŇ DLHU Podľa Rady pre rozpočtovú zodpovednosť bol horný limit bezpečnej úroveň dlhu v roku 2018 „okolo” 39 % HDP, optimum vidí pri 32 % HDP. Po zavedení dôchodkového stropu horný limit pre rok 2018 podľa Rady klesol na 27 % HDP, optimum kleslo na 24 % HDP.

zavedení údajov hovoria odhadu rizík Podľa


My sme ešte v Radičovej vláde spúšťali napríklad ohľadne protipovodňových opatrení takéto dočasné projekty a skoro 16 tisíc ľudí dostalo vtedy aspoň na určitú dobu prácu.

Béla Bugár hovorí o zavedení protipovodňového príspevku, ktorý súvisel s projektom revitalizácie krajiny a integrovaného manažmentu povodí SR. Podobný výrok sme už v minulosti ( O5M12 , 26. februára 2012; Na telo , 2. júna 2013) Protipovodňový príspevok schválila vláda Ivety Radičovej v septembri 2010. Je určený ako jedno z aktívnych opatrení na trhu práce. Nejedná sa však o dlhodobú prácu. Príspevok na podporu zamestnanosti pri odstraňovaní následkov povodní zaviedla novela zákona o službách zamestnanosti, ktorú schválil parlament začiatkom septembra 2011. Do 31. októbra 2011 získalo vďaka príspevku prácu už 10 245 ľudí . Podľa odhadov malo toto číslo ešte rásť a do konca roka (2011) sa malo zamestnať asi 15 335 ľudí. O skutočnom počte zamestnaných ľudí v r. 2011 vďaka protipovodňovému príspevku nám však neboli dostupné informácie. V r. 2012 sa prostredníctvom tohto príspevku zamestnalo ďalších 5,5 tisíca osôb , čo je spolu prižne 15 700 zamestnaných osôb, čiže skoro 16-tisíc zamestnaných. Výrok Bugára hodnotíme ako pravdivý.

O5M12
Na telo
vláda
zaviedla
prácu
r. 2012


OKS dlhodobo kritizuje na návrhu odvodovo-daňovej reformy to, že má znamenať zvýšenie odvodov a daňového zaťaženia pre živnostníkov, samostatne zárobkovo činné osoby a dohodárov.

V marci tohto roku sa poslanci OKS vyjadrili , že " trvajú na tom, že pripravovaná daňovo - odvodová reforma sa nemôže realizovať na úkor živnostníkov a dohodárov. Ako uviedol na utorňajšej tlačovej konferencii podpredseda strany Ondrej Dostál, tento postoj poslancov, ktorí sa dostali do parlamentu na kandidátke strany Most-Híd, podporilo aj pondelňajšie predsedníctvo strany. "Poslanci OKS nebudú hlasovať za taký návrh, ktorý by znamenal zvýšenie daňovo - odvodového zaťaženia živnostníkov a dohodárov. Na tomto stanovisku trváme," vyhlásil Dostál."

vyjadrili
TASR z júna 2011
vyjadril


Musím povedať, že absolútne to (reformu nemocníc, pozn.) vtedy lídroval pán Dvořák, ktorý je líder, tímlíder pre zdravotníctvo strany P.S. Tak toto je človek, ktorý to na tom ministerstve lídroval a pretláča silou mocou.

Oskar Dvořák, vtedajší generálny riaditeľ sekcie reformnej agendy ministerstva zdravotníctva, viedol tím, ktorý pripravil dnes už schválenú reformu nemocníc , za čo dostal aj ocenenie agentúry Forbes 30 pod 30. Do Progresívneho Slovenska vstúpil ako odborník na zdravotníctvo 10. januára 2023.

Dvořák je garantom kapitoly Zdravie v programe Progresívneho Slovenska a taktiež na 13. mieste kandidátky.

Výrok hodnotíme ako pravdivý.

schválenú
reformu nemocníc
Forbes
vstúpil
programe
13. mieste


Tým, že sme pridali teda dodatočné hygienické opatrenia a sprísnili sme štandard trebárs áno, aj maximálny počet ľudí v obchode, ... že sme zaviedli povinné rukavice alebo dezinfekciu rúk pri vstupe, povinné rúška a tieto ostatné opatrenia, sa nám podarilo po prvé oddialiť ten najkritickejší bod na polovičku júla a po druhé, ten počet pľúcnych ventilácií potrebných sme znížili z 2 pol tisíc na tisíc a to už je reálne množstvo, ktoré by sme mali byť schopní zabezpečiť aj na základe tej dnešnej dohody.

Aj sprísnenie opatrení vládou Igora Matoviča prispelo k priaznivejšiemu odhadu dopadu koronavírusu na občanov zo strany analytikov Ministerstva zdravotníctva. Vrchol pandémie očakávajú neskôr, rovnako tak čakajú menej pacientov v najkritickejšom stave. Tvrdenie Igora Matoviča preto hodnotíme ako ešte pravdivé. 29. marca 2020 predstavil premiér Igor Matovič hygienické opatrenia pre novootvorené prevádzky. Popri povinnom rúšku sú predajne povinné zabezpečiť dezinfekciu rúk alebo rukavice. Rovnako musia dozrieť na rozostupy minimálne 2 metre medzi zákazníkmi. Počet nakupujúcich nesmie prekročiť 1 osobu na 25 m2. Ak tieto opatrenia prevádzka zabezpečiť nevie alebo ich úmyselne nedodržiava, hrozí jej zatvorenie . Prvý model šírenia koronavírusu predstavili analytici Inštitútu zdravotnej politiky (IZP) 17. marca 2020. Igor Matovič preberal vládu 21. marca 2020. Pri najprísnejšom scenári model predpovedal , že začiatkom júna by intenzívnu zdravotnú starostlivosť - a teda možno aj pľúcnu ventiláciu - potrebovalo asi 2500 pacientov, v polovici - na vrchole - na až 3300 pacientov. V poradí druhý model šírenia koronavírusu predstavili analytici Inštitútu zdravotnej politiky (IZP) 29. marca 2020. Pri nízkej mobilite obyvateľstva, ktorá platila v čase relácie - t.j. 4. apríla 2020 - očakávali vrchol epidémie v polovici júla 2020. Pacientov, ktorí by pri tomto scenári potrebovali intenzívnu zdravotnú starostlivosť - a teda možno aj pľúcnu ventiláciu - by bolo 947 . IZP v aktualizovanom modeli konštatuje , že „ zmiernenie dopadu oproti predikcií zo 17.3. 2020 bolo spôsobené zavedením nových prísnejších opatrení a zreálnením podkladov na podmienky Slovenska … Očakávame, že náš zdravotný systém bude kapacitne bez obmedzení fungovať 70 dní od 29.3., ak by sa ponechali pôvodné opatrenia, časová rezerva by bola len približne 40 dní.” Ministerstvo zdravotníctva podpísalo 4. apríla 2020 zmluvu na dodávku 300 pľúcných ventilácií s firmou Chirana. Pôvodne - na začiatku pandémie - mal štát k dispozícii cca 450 ventilácií použiteľných pre pacientov s koronavírusom.

predstavil opatrenia zatvorenie predstavili preberal predpovedal predstavili očakávali bolo 947 konštatuje podpísalo mal


Medzinárodné spoločenstvo neuznáva viaceré princípy, napríklad maďarský zákon o dvojakom občianstve neobsahoval takzvanú klauzulu Genuine link, na ktorú poukazovala od začiatku Slovenská národná strana, to znamená, že trvalý pobyt na udelenie občianstva.

V otázke udeľovania občianstva je v medzinárodnom práve dôležitý princíp "genuine link" alebo skutočné puto,ktoré predpokladá skutočné spojenie existencie, záujmov, pocitov spolu s existenciou vzájomných práv a povinností medzi občanom a štátom (J. Ondřej, Mezinárodní právo veřejné, soukromé, obchodní, Plzeň 2007, str. 145). Maďarský zákon o dvojitom bčianstve umožňuje získanie občianstva aj bez trvalého či dlhodobého pobytu na území Maďarska, čím nedodržiava vyššie zmieňovanú podmienku.

umožňuje
V politike
NR SR


...sa zvyšujú rôzne sociálne príspevky a dávky, chceme teraz výraznejšie zvyšovať dôchodky...

Tento výrok môžme hodnotiť ako pravdivý keďže výška sociálnych dávok a príspevkov sa v posledných rokoch naozaj zvyšovala, a taktiež sa plánujú prijímať opatrenia na ich ďalšie zvyšovanie. Priemerná výška dávky v nezamestnanosti v posledných rokoch rástla. V roku 2013 to bolo 321 euro, 2014 332 euro a v roku 2015 už 344 euro. Maximálna výška tejto dávky sa podľa Sociálnej poisťovne zmenila od prvého júla 2016 z 874,50 eura na 900 eur.

Priemerná
Maximálna
príspevky na starostlivosť
dávky v hmotnej núdzi
návrh rozpočtu


My dnes máme vďaka vysokému štandardu práv príslušníkov národnostných menšín, najmä maďarskej, situáciu, že napríklad už nevedia ani dobre po slovensky.

Fico neuvádza zdroj svojich tvrdení pri hodnotení úrovne ovládania slovenského jazyka. Ak by napríklad povedal, že študenti základných škôl nevedia po slovensky, pravdepodobne by zavádzal, keďže podľa ostatného testovania deviatakov (pdf) neexistuje signifikantný rozdiel v ovládaní slovenčiny medzi jednotlivými regiónmi; v roku 2008 bola v školách so slovenským vyučovacím jazykom úspešnosť riešenia testov zo SJ 61,26%, v tých s maďarským 61,37% (. doc ). V roku 2008 bola úroveň testov zo štátneho jazyka rovnaká pre školy s vyučovacím jazykom maďarským a slovenským.

testovania doc úroveň


Vysutazene ceny za rekonstrukcie ciest preto klesli oproti povodnemu naceneniu z 9,6 miliona eur na 6,7 miliona eur! Zodpovednym a transparentnym pristupom sme tak usetrili takmer tretinu ceny. To je uspora viac ako 2,9 miliona eur!

Výrok pochádza z novinového materiálu Banskobystrického samosprávneho kraja z januára 2017 a opisuje rok 2016 ( .pdf , str. 5). To či samospráva skutočne vysúťažila o viac než 30,21% nižšie ceny však nevyplýva zo žiadnych dostupných informácií, preto tento výrok hodnotíme ako neoveriteľný. Môžeme sa však pozrieť nakoľko sa údajné šetrenie prejavilo v hospodárení Banskobystrickej regionálnej správy ciest (BBRSC) a či župa konala zodpovedne a transparentne v iných prípadoch. 1) Za Kotlebu sa tržby BBRSC znížili o 30,54%. Podľa Finstatu boli tržby v roku 2013 (Kotlebovo volebné obdobie začalo v novembri) 20,3 mil. eur. V roku 2016 BBRSC vykazovala tržby už len 14,1 milióna eur. zdroj: FINSTAT 2) Za Kotlebovho riadenia sa BBRSC ocitla 2-krát v strate. Na základe údajov od Finstatu môžeme konštatovať, že sa firma ocitla za obdobie 2009-2016 v strate len 2-krát - oba razy pod vedením Kotlebu. V roku 2014 predstavoval negatívny zisk 454 tis. eur a v roku 2015 158 tis. eur. Treba zdôrazniť, že v roku 2016 bola spoločnosť v zisku 729 tis. eur. Ak však spočítame zisk za roky 2010-2013 (šéfom BBSK bol vtedy Vladimír Maňka za SMER-SD), jedná sa o zisk 1,12 mil. eur. Za Kotlebu ( 2014-2016) bol zisk len 117 tís. eur. zdroj: FINSTAT 3) Župa si za Kotlebu najviac pohoršila v rebríčku transparentnosti Transparency International Slovensko. Stojí za zmienku, že BBSK je spomedzi všetkých žúp najtransparentnejšia. Oproti roku 2013 (Maňka) si však v roku 2015 (Kotleba) pohoršila najviac zo všetkých žúp. 4) Pochybné verejné obstarávanie - BBSK vyhlásil v júni 2017 15 tendrov na opravy ciest za takmer 10 mil. eur. 9 tendrov za 5,5 milióna eur vyhrala firma RENOMONT Profi len so štyrmi zamestnancami. Zvláštne parametre tendra spochybnil aj Úrad pre verejné obstarávanie. Pochybnosti vedú k možnosti kartelových dohôd či klientelizmu. V novinovom materiále župa pritom argumentuje 2,9-miliónovú úsporu nasledovne: "Vďaka osobnej angažovanosti najvyššieho vedenia BBSK sa nám podarilo zaviesť inovácie do procesu verejného obstarávania, a tak dosiahnuť doposiaľ nevídané úspory. Inovácie spočívali v aktualizácii metodiky výpočtu predbežných cien rekonštrukcií, združení úsekov ciest do väčších súvislých oblastí a v priestorovej a časovej synchronizácii jednotlivých pracovných etáp. Vďaka týmto pokročilým technikám cenovej optimalizácie boli v súťaži tiež eliminované akékoľvek korupčné tlaky a pokusy o kartelové dohody zo strany stavebných firiem." Dátum zverejnenia analýzy: 18.07.2017 Naspäť Nahlásiť chybu

novinového materiálu
.pdf
FINSTAT
FINSTAT
transparentnosti
Úrad pre verejné obstarávanie.
novinovom materiále


...v tejto chvíli nevypršia tie kredity (získané učiteľmi, pozn.)  po tom 7-ročnom období, lebo je tam stále ďalšie prechodné obdobie.

Platnosť kreditov, ktoré mali učitelia možnosť získať absolvovaním akreditovaných kuzov, napísaním učebíc, prípadne vytvorením pomocných učebných materiálov, má skončiť v roku 2016. Slovenská komora učiteľov bojuje za to, aby dočasnosť kreditov bola zrušená. Aj keď minister Draxler sľuboval zmenu a v septembri 2015 avizoval materiály, ktoré má k zmenám v školstve Ministerstvo školstva vypracovať do nadchádzajúcich parlamentných volieb, nepodarilo sa nám dohľadať dostupné zdroje, ktoré by potvrdzovali slová ministra o prechodnom období. Výrok hodnotíme ako neoveriteľný. Program kontinuálneho vzdelávania pedagogických zamestnancov zaviedla prvá vláda Roberta Fica. Príplatky pre učiteľov za to, že si budú zvyšovať vzdelanie, zaviedol v prvej Ficovej vláde minister školstva Ján Mikolaj (SNS). Pedagógovia si mohli prilepšiť tým, že absolvovali kurz či školenie alebo napísali učebnicu. " MŠVVaŠ SR v súlade so zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 317/2009 Z. z.“) akreditovalo do konca februára 2015 celkovo 1 438 programov kontinuálneho vzdelávania pre jednotlivé kategórie a podkategórie pedagogických zamestnancov a kategórie odborných zamestnancov, kariérové pozície špecialistov pedagogických zamestnancov a odborných zamestnancov, ako aj pre kariérové pozície vedúcich pedagogických zamestnancov alebo vedúcich odborných zamestnancov . (...) Zároveň akreditovalo vysokým školám do konca februára 2015 spolu 93 programov doplňujúceho pedagogického štúdia. " (zdroj: Pedagogicko-organizačné pokyny na školský rok 2015/2016 , s. 37) Učitelia tak za účasť na akreditovaných programoch kontinuálneho vzdelávania získavali kredity, čím zvýšili svoje platy. Za 30 kreditov dostali o šesť percent viac a za 60 kreditov o 12 % vyšší plat. V pôvodnom zákone išlo o dočasné zvýšenie, na sedem rokov. Pedagógom sa podarilo presvedčiť nasledujúceho ministra školstva Eugena Jurzycu, aby dočasný charakter navýšenia platov zrušil. Išlo o podmienku s účinnosťou od 1. januára 2013, ktorú zrušil Dušan Čaplovič, minister školstva druhej vlády Fica. Vtedy Čaplovič sľuboval riešenie situácie s komplexnou zmenou zákona, ktorú on nestihol vytvoriť. Minister Draxler sa o chystaných zmenách vyjadroval takto: V decembri 2014 hovoril Draxler o svojom zámere zasiahnuť do systému kontinuálneho vzdelávania razantnou zmenou: " U nás bohužiaľ sa ten systém vytvoril trocha živelne a dnes je to naozaj len naháňanie kreditov. Takže tam hodlám pomerne razantne zasiahnuť a na budúci rok si pripraviť koncepciu vážnej zmeny kontinuálneho vzdelávania. " (zdroj: TASR ) V auguste 2015 hovoril Draxler o plánovaných zmenách v kontinuálnom vzdelávaní, avšak konkrétne kroky neuviedol: " Celý kontinuálny systém potrebuje prepracovať a je to jedna z tých najbolestivejších oblastí, možno čo sa týka regionálneho školstva. Dnes vám už nikto nepovie, že je spokojný so systémom kontinuálneho vzdelávania. [...] Myslím si, že tie základné princípy vieme vytýčiť už teraz na jeseň. A potom je to otázka, akým spôsobom, ako rýchlo sa rozbehne legislatívny proces po marcových voľbách ." (zdroj: TASR ) V septembri 2015 Draxler avizoval , že ministerstvo školstva pripravuje koncepčné materiály, ktoré by mali jasne zadefinovať, čo bude v rezorte školstva potrebné zmeniť, pričom je podľa neho potrebné, aby boli materiály pripravené do parlamentných volieb. Slovenská komora učiteľov (SKU) vyjadrila svoju nespokojnosť s platmi a rozpočtom školstva, pričom medzi požiadavkami sa nachádzalo vypracovanie novej novely zákona, ktorou by sa zrušila aj dočasnosť kreditov. SKU vyzýva vládu SR, aby legislatívnymi opatreniami zabezpečila zvýšenie tarifných platov všetkých pedagogických a odborných zamestnancov v regionálnom školstve od 1. januára 2016 o 140 eur, pričom od 1. januára 2017 žiadajú ďalšie zvýšenie o 90 eur . Ďalšou požiadavkou komory učiteľov je zvýšenie rozpočtov ministerstva školstva a ministerstva vnútra na rok 2016 o 400 miliónov eur s cieľom vyrovnať existujúce rozdiely vo vybavenosti škôl didaktickými prostriedkami. Draxler povedal, že kreditovú politiku budú riešiť v budúcnosti podľa toho, ako bude nastavené kontinuálne vzdelávanie.

sľuboval

zaviedla

presvedčiť

TASR

TASR

avizoval

vyjadrila


David Cameron, konzervatívec, povedal, že podporuje registrované partnerstvá preto, lebo je konzervatívec.

David Cameron v skutočnosti vyhlásil (video) že podporuje manželstvá homosexuálnych vďaka svojim konzervatívnym hodnotám resp. práve preto, že je konzervatívec. Registrované partnerstvá boli vo Veľkej Británii prijaté už v roku 2004. V júli 2013 bol v Británii prijat ý zákon o manželstvách pre homosexuálov s podporou všetkých parlamentných strán, a prvé homosexuálne svadby by sa mohli konať od marca 2014. Boli to teda práve manželstvá homosexuálnych párov, ktoré boli v roku 2013, teda za Davida Camerona, prijaté a k týmto manželstvá na Cameron aj vyjadroval.

vyhlásil prijat zákon svadby


Takto pravdivo a priamo sme o tom diskutovali aj na mimoriadnom summite v Bruseli, kde sa napokon všetky členské krajiny, teda všetci premiéri zhodli, že opatrenia, i bezletovej zóny, sú v podstate krokom otvorenia vojny, a preto sme prijali rozhodnutie, že nie sme zástancami takéhoto postupu.

Predstavitelia EÚ a NATO sa 13. marca 2011 na summite v Bruseli dohodli , že podmienky na to, aby bola vyhlásená bezletová zóna nad Líbyou ešte nenastali. O tomto riešení sa nehovorí ani v záveroch stretnutia (.pdf) Rady. Aj keď bezletovú zónu pôvodne navrhoval britský premiér Cameron a podporoval ho aj francúzsky prezident Sarkozy, pravdou je, že nakoniec sa zhodli na tom, že Európska únia ju požadovať oficiálne nebude.

dohodli
v záveroch stretnutia
bezletovú zónu pôvodne navrhoval


Čo myslíte, aké plány má táto vláda?  Z dokumentov, ktoré sú verejne prístupné vyplýva, že v roku 2011 chce táto vláda odovzdať 5,2 kilometra diaľnic a v roku 2012 5,2 kilometra diaľnic.

Napríklad podľa NDS v roku 2011 by mala byť ukončená výstavba R1 v dĺžke 51,6 km a teda presahujúcich 5,2 km. Tento výrok pán Fico povedal aj v relácii O 5 minút 12, s tým rozdielom, že teraz sa odkazoval na verejne prístupné zdroje. Verejne prístupné zdroje ukazujú, že Fico v tomto prípade nehovorí pravdu. Robert Fico mohol mať na mysli odovzdávanie úsekov diaľnic začatých v období tejto vlády. Avšak v tom prípade by sa jednalo o zavádzanie, pretože ku km odovzdaných za jeho vlády nemal problém pripočítať aj úseky, začaté predošlou vládou.

NDS


Slovenská obchodná inšpekcia holding (Consumer Finance Holding, pozn.) pokutovala za to, že v roku 2011 klamal spotrebiteľov.

Slovenská obchodná inšpekcia svojím rozhodnutím zo dňa 12.júla 2011 potvrdzuje pravdivosť tohoto tvrdenia v plnej miere.

Odôvodnenie:

Inšpektorát Slovenskej obchodnej inšpekcie (ďalej len SOI) so sídlom v Prešove pre Prešovský kraj rozhodnutím uložil účastníkovi konania – Consumer Finance Holding, a.s. - peňažnú pokutu vo výške € 10.000,- pre porušenie povinností vyplývajúcich z § 7 ods. 1 v nadväznosti na § 7 ods. 2 písm. a) a § 8 ods. 1 písm. d/ zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení zákona č. 397/2008 Z.z. a o zmene a doplnení niektorých zákonov.

Inšpektormi SOI bolo pri kontrolách vykonaných dňa 13.01.2011 a dňa 02.02.2011 v prevádzkarni účastníka konania Consumer Finance Holding, a.s., divízia QuatroCar, Bernolákova 4681/17, Poprad zistené porušenie zákazu používania nekalej obchodnej praktiky, ktorá je v rozpore s požiadavkami odbornej starostlivosti a nekalej obchodnej praktiky vo forme klamlivého konania vo vzťahu k cene služby a k spôsobu jej výpočtu podľa § 7 ods. 1 v nadväznosti na § 7 ods. 2 písm. a) a § 8 ods. 1 písm. d) zákona o ochrane spotrebiteľa.

rozhodnutím


...ale aj prešiel s širokospektrálnou podporou zákon na podporu zamestnanosti cez služby zamestnanosti.

V druhom čítaní za tento zákon o službách zamestnanosti hlasovalo ( detaily hlasovania ) 126 poslancov.

detaily hlasovania


Pri všetkých týchto veciach, ktoré sú tu predvádzané za posledný rok a pol, SNS nemala žiadne problémy s financovaním politickej strany, chcem povedať s priamym financovaním politickej strany.

Nedá sa jednoznačne preukázať, že strana SNS nemá žiadne problémy s financovaním strany. Predseda strany J. Slota má problémy vysvetliť pôvod svojho bohatstva. SNS nerada zverejňuje financovanie kampane, príkladom je neochota odpovedať na otázky týkajúcich sa financovanie volebnej kampane v roku 2010, ešte pred zákonom stanoveným termínom. SNS taktež odmietlo ukázať úverovú zmluvu, na základe ktorej si požičali v Dexia banke. Ak budeme povavažovať za "problém financovania politickej strany" situáciu keď nebude strana schopná, alebo ochotná financovanie zverejniť, tak môžeme povedať, že SNS tento problém má. Pre doplnenie: Financovanie politických strán je diskutovanou a problematickou témou. Tri významné mimovládne organizácie Transparency International Slovensko (TIS), Inštitút pre ekonomické a sociálne reformy (INEKO) a Inštitút pre dobre spravovanú spoločnosť (SGI) napísali predstaviteľom politických strán list v ktorom ich žiadajú o záväzok, že v prípade, že sa dostanú do porlamentu budú presadzovať prísnejšiu kontrolu financovania politických strán. Väčšina požiadaviek vychádza z odporúčaní Skupiny štátov Rady Európy proti korupcii (GRECO). Tento záväzok dala zatiaľ len SDKÚ-DS. Dátum zverejnenia analýzy: 06.02.2012 Naspäť Nahlásiť chybu

pôvod neochota odmietlo napísali dala


Od toho momentu teda, čo sme odprezentovali časť tej reformy, som chodil po osadách dosť dlho. Obišiel som niekoľko rómskych lídrov, aj rómskych starostov, rómskych poslancov a nikto nemal námietky.

Skutočnosť či P. Pollák odprezentoval časť reformy rómskym lídrom, rómskym starostom a rómskym poslancom a to, že nemali voči reforme námietky sa nám nepodarilo overiť. Výrok preto hodnotíme ako neoveriteľný.


...a talianska spoločnosť Enel, ktorá je dnes väčšinový vlastník Slovenských elektrární, získala právo na 35% tržieb z tejto elektrárne (Vodná elektráreň Gabčíkovo, pozn.).

Podľa Zmluvy o prevádzke Vodnej elektrárne Gabčíkovo (.pdf) je podiel Slovenských elektrární na úhrnných výnosoch "35 percent z úhrnných výnosov generovaných VEG a realizovaných na trhu SE." (s. 12, čl. 6.1.3). Celkovo z akcií Slovenských elektrární je však podiel spoločnosti Enel len 66% a podiel SR tvorí zvyšných 34%. Výrok preto hodnotíme ako zavádzajúci. Dátum zverejnenia analýzy: 16.03.2015 Naspäť Nahlásiť chybu

Zmluvy


Nikdy moja vláda nedala súhlas na výstavbu ropovodu cez Žitný ostrov, pretože má bohužiaľ veľmi mylnú informáciu televízny divák.

SME k téme napísalo : "Ropovod Schwechat - Bratislava na chránenom území Žitného ostrova je reálnejší, aj ked slová hovorkyne premiéra Fica svedcia o opaku: 'Predseda vlády má k trase ropovodu cez Žitný ostrov vážne výhrady,' povedala v pondelok pre TV Joj. No materiál, ktorý vcera schválila vláda, ho umožní postavit aj na pôde, ktorá patrí do európskej sústavy chránených území. Predpokladom je, že ropovod bude 'vyšším verejným záujmom' ako ochrana prírody. O tom, co je a co nie je vyšší verejný záujem, by malo rozhodovat ministerstvo životného prostredia v spolupráci s tým štátnym orgánom, ktorého sa posudzovaný projekt týka. V prípade ropovodu by teda išlo o ministerstvo hospodárstva. Ak sa rezorty nedohodnú, má rozhodnút vláda." V súcasnosti stále nie je definitívne rozhodnuté kade presne ropovod povedie. Hoci minulá vláda sa zaoberala trasovaním ropovodu a napr. aj poslanec Smeru-SD P. Pelegrini sa pokúšal presadit návrh, ktorý by výstavbu ropovod v chránenom území umožnil. Návrh neskôr stiahol.

napísalo súcasnosti


...nerobte z Nemcov hlupákov. Na svedkov vydávajú medzinárodné zatykače? V nemeckom práve je to možné? To nie je možné.

SME uvádza, že v texte zatykača sa ako hlavní strojcovia podvodu voči bratislavskému Technopolu skloňovali dve osoby: Peter K., bývalý pracovník Rádia Slobodná Európa v Mníchove, a obchodník V. D. W. z Holandska. Prvý menovaný bol v texte právoplatne odsúdený na trest odňatia slobody vo výške piatich rokov a ôsmich mesiacov. O druhom v texte nebola zmienka, aj keď bolo zrejmé, že sa považoval za iniciátora a organizátora podvodu.

Čo sa týkalo jeho spoločníka Michalovi Kováča. ml., vraj ako bývalý pracovník Technopolu - kde nikdy nepracoval (čo neskôr verejne potvrdil aj sám generálny riaditeľ tejto spoločnosti) - nadväzoval v nej potrebné kontakty. Údajne sa podieľal aj na zisku z podvodov. Postupne vysvitlo, že zo spáchania tohto skutku bol len podozrievaný a vedúci úradu prokuratúry v Mníchove Dieter Emerich ho potrebuje ako svedka. O týchto faktoch sa údajne dlho v tlači nehovorilo.

Vtedajšie kompetentné orgány reagovali, že : " Ministerstvo spravodlivosti SR od orgánov Spolkovej republiky Nemecko nedostalo doteraz žiadny zatýkací rozkaz ani inú žiadosť v súvislosti s trestnou činnosťou občanov SR v SRN, " vyhlásil vtedajší minister Liščák.

Kováča SME


Doposiaľ tú možnosť mali (Briti, pozn.), oni prídu o svojich poslancov v Európskom parlamente, prídu o svojho komisára, prídu o svoje hlasy v Rade...

Veľká Británia po vystúpení z EÚ stratí možnosť mať svojich poslancov v Európskom parlamente. Príde aj o miesto v Rade Európskej únie, nakoľko tá je zložená z ministrov členských krajín. Tiež príde o svojho komisára Jonathana Hilla, zodpovedného za finančnú stabilitu, finančné služby a úniu kapitálových trhov, kto 25. júna oznámil , že zo svojej funkcie odstúpi kvôli výsledku referenda. Aktiváciou článku 50 Lisabonskej zmluvy o vystúpení členskej krajiny z EÚ všetky tieto práva sa stanú neplatnými. Výrok preto hodnotíme ako pravdivý.

stratí ministrov oznámil článku


...po znovunominovaní do tejto vlády od strany SNS som dostala podporu tejto naozaj najväčšej reprezentatívnej organizácie (Odborový zväz pracovníkov školstva a vedy, pozn.).

Rada Odborového zväzu pracovníkov školstva a vedy na Slovensku prijala 22. marca 2018 " Vyhlásenie Rady OZ PŠaV na Slovensku" k aktuálnej spoločenskej situácií a hlavným požiadavkám zamestnancov školstva v ktorom uviedli, že budú " podporovať všetky kroky súčasnej ministerky školstva, vedy, výskumu a športu Slovenskej republiky, ktoré povedú k reálnemu zlepšeniu výsledkov výchovno-vzdelávacieho procesu na všetkých úrovniach a postaveniach zamestnancov školstva " ( .doc ). Odborový zväz pracovníkov školstva a vedy na svojej oficiálnej stránke uvádza , že združuje 48 000 členov a spolupracuje s viac ako 2400 organizáciami. Pre porovnanie, napr. Nové školské odbory 13. septembra 2017 v odkaze (vtedy čerstvo vymenovanej) ministerke školstva uvádzajú, že zastupujú vyše 1000 učiteľov. Na základe týchto údajov možno konštatovať, že Odborový zväz pracovníkov školstva a vedy predstavuje najväčšiu reprezentatívnu organizáciu. Výrok hodnotíme ako pravdivý.

Vyhlásenie .doc uvádza odkaze


Ten objem finančných prostriedkov sa nemenil. Menilo sa len rozdelenie navyšovania. Čiže k 1.1.2012 je to priemerné zvýšenie o 200 €. K 1.7.2012 to zvýšenie bude vyzerať tak, že v kategórii neatestovaný lekár k súčasnému stavu to bude navýšenie o 330 €, v kategórii dvojatestovaný špecialista o 430 €. Ale tým, že to zvýšenie prichádza neskôr, až k 1.7.2012, nie k 1.4.2012, ako sme pôvodne o tom rokovali, tak objem peňazí, ktoré sú na tom potrebné, sa v budúcom roku nemení.

Platy lekárov sa budú zvyšovať v troch etapách:

zvyšovať


V rokoch 2006 - 2010 sme zrušili krajské úrady.

Podobný výrok predsedu vlády sme overovali už v minulosti ( V politike , 10. júna 2012). Výrok rovnako ako vtedy hodnotíme ako pravdivý.

V politike
zrušená
ESO
Informáciu


Pán minister (Čaplovič, pozn.) teraz v parlamente budúci týždeň hlasujeme o novele, ktorá umožní obciam, aby hojili svoj rozpočet na úkor centier voľného času mimoškolskej činnosti. Nemáme opatrenia na to, aby sme tomu zabránili najmä samosprávam, aby peniaze, ktoré sú v tabuľkách určené do školstva nešli na asanáciu.

Z pripravovanej novely zákona je zrejmé, že prostriedky na záujmové vzdelávanie detí budú pridelené obciam. Obce tieto prostriedky majú použiť na záujmové vzdelávanie v školských zariadeniach. Ak vychádzame z dôvodovej správy tak zdroje pridelené obci na záujmové vzdelávanie by nemohli byť použité na napríklad krytie dlhu obce. Zákon však nedefinuje v akých školských zariadeniach. Preto sa môže stať, že obce budú preferovať svoje zariadenia hoci deti s trvalým pobytom v ich obci navštevujú záujmové krúžky v inej obci.

Návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení sa bude skutočne prerokovávať na najbližšej 7. schôdzi NR SR. Tento návrh zákon je už v druhom čítaní.

Problematickým je §7a pripravovanej novely , po ktorého by po novom peniaze na záujmové vzdelávanie detí mali dostávať obce, v ktorých deti žijú a nie obce, v ktorých sa nachádzajú poskytovatelia krúžkov (Odsek 1). Mení sa tak systém financovania. V pôvodnom systéme dostávali zariadenia príspevok od štátu podľa počtu detí. Nový systém financovania môže znamenať, že obce, v ktorých majú deti trvalý pobyt, nebudú mať motiváciu financovať mimoškolské aktivity týchto detí v inej obci.

Objem financií vyrátajú podľa počtu obyvateľov s trvalým pobytom na území obce vo veku od päť do 14 rokov k 1. januáru kalendárneho roku, v ktorom sa zisťovanie uskutočňuje (odsek 9).

Jedno dieťa môže evidovať iba jeden zriaďovateľ základnej umeleckej školy, jazykovej školy, materskej školy alebo školského zariadenia v jednej základnej umeleckej škole, v jednej jazykovej škole, v jednej materskej škole alebo v jednom školskom zariadení (odsek 4,5).

Dôvodová správa v návrhu novely:

" V prípade centier voľného času sa navrhuje prideľovať finančné prostriedky obciam na záujmové vzdelávanie v týchto školských zariadeniach podľa počtu obyvateľov s trvalým pobytom na území obce vo veku od 5 do 14 rokov k 1. januáru kalendárneho roku. Cieľom tejto zmeny je stabilizovať množinu detí. Zvyšovaním počtu detí v centrách voľného času sa zvyšuje aj objem finančných prostriedkov pre tieto školské zariadenia, a to na úkor objemu finančných prostriedkov pre ostatné školy a školské zariadenia financované z výnosu dane obcí."

Podľa dôvodovej správy obciam pridelené prostriedky za majú použiť na záujmové vzdelávanie v školských zariadeniach. Zákon však nedefinuje v akých školských zariadeniach. Preto sa môže stať, že obce budú preferovať svoje zariadenia hoci deti s trvalým pobytom v ich obci navštevujú záujmové krúžky v inej obci.

Prezidentka Asociácia súkromných škôl a školských zariadení Saskia Repčíková pripravovanú novelu ostro kritizuje :

"Nový systém spôsobí neuveriteľný chaos a demotivuje tých, ktorí dnes ponúkajú záujmové aktivity poctivo ...Obce nebudú mať motiváciu dať deťom peniaze na záujmovú činnosť, pretože nič ich k tomu nebude zaväzovať."

Návrh
7. schôdzi
pripravovanej novely
Dôvodová správa
kritizuje


My sme si už niektoré určili dopredu a aj som vyhlásil, že ak bude Smer-SD súčasťou novej vlády, budem okamžite presadzovať výjazdové rokovanie vlády do oblasti Rimavskej Soboty - Poltáru, potom ďalšie do oblasti Trebišova a JV Slovenska a potom ďalšie výjazdové zasadnutie do oblasti Gelnice. Toto vnímame momentálne ako 3 veľké ohniská, na ktoré sa vláda musí sústrediť. My sme takýchto výjazdových rokovaní urobili 19 za 4 roky. Táto vláda neurobila ani jedno.

Robert Fico nemá pravdu, ak hovorí, že súčasná vláda neurobila ani jedno výjadzové rokovanie. Minimálne jedno také sa konalo 6.4.2011 v Štrbe.

konalo


Nikto relevantný doteraz nepotvrdil, že má vplyv výška minimálnej mzdy na zamestnanosť.

Ekonómovia sa nezhodujú na otázke resp. miere vplyvu minimálnej mzdy na zamestnanosť. Nie je však pravdou, že a) nikto b) relevantný nepotvrdil, že (nejaký, hoci aj malý) vplv výška minimálnej mzdy na zamestnanosť má. Dôkazom sú slovenské štátne inštitúcie. Tvrdenie Jána Richtera preto hodnotíme ako nepravdivé. Analytici Ministerstva financií hovorili v roku 2016 o „malom” vplyve zvyšovania minimálnej mzdy na nezamestnanosť. „ Na základe analýzy mikrodát z ostatného desaťročia sme odhadli, že medziročný nárast minimálnej mzdy o 5 percent by zvýšil riziko straty práce pre zamestnancov blízko minimálnej mzdy o 1 p.b. oproti zamestnancom nad úrovňou minimálnej mzdy,” uviedli. Expertný tím štátneho tajomníka Ministerstva práce, sociálnych vecí a rodiny v štúdii z roku 2017 uvádza , že „ po celom svete máme dostatok erudovaných odborných analýz vychádzajúcich z empirických poznatkov a zisťovaní, ktoré dokazujú, že minimálna mzda a jej rozumné zvyšovanie nemá negatívne dopady ani na ekonomický rast, ani na zamestnanosť.” Zároveň však pripúšťa, že „ môže byť legitímnou obava v niektorých odvetviach o stratu konkurenčnej schopnosti.” Odborníci INESS-u v zhrnutí svojej štúdie z roku 2013 uvádzajú , že „minimálna mzda spôsobuje nárast nezamestnanosti”, na čom sa podľa nich „zhoduje (...) väčšina ekonómov.” Analytici Ministerstva práce v roku 2011 prišli k záveru, podľa ktorého „ kauzalita naznačuje, že minimálna mzda má vplyv na celkový počet zamestnancov, ako aj na počet zamestnancov v jednotlivých skupinách...”

hovorili uvádza uvádzajú prišli


Prišiel nový riaditeľ Finančnej správy (v roku 2012, pozn.) a vybral navyše 3,8 miliardy na DPH.

Inštitút finančnej politiky zaslal pre Demagog.SK nasledujúce stanovisko: " Podľa odhadu z Programu Stability 2018 evidujeme: Dodatočný prínos zlepšenej úspešnosti výberu DPH predstavoval 1,35 % HDP v roku 2017 oproti roku 2012. Kumulatívne predstavujú dodatočné príjmy 3,7 mld. Eur (4,3 % HDP) ." Výrok Roberta Fica hodnotíme ako pravdivý napriek malej nepresnosti (menej ako 5 %).


Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Ide po prepočte (z HDP z roku 2013, 72 mld eur) o 5,4 mld eur. Aj v súvislosti s nárastom HDP Slovenska v rokoch 2014 a 2015 sa pri nezmenenom pomere financií v zdravotníctvo celkový údaj pravdepodobne ešte viac priblíži k 5,5 mld eur, ktoré uvádza Bugár. Výrok hodnotíme ako pravdivý.

Eurostat HDP


Ako je možné, že SPP dostane dlhodobo nižší kontrakt o 10% nižšie ceny z Gazpromu, ale vláda ani len minimálny tlak neurobí na SPP, aby znižoval ceny, naopak, absolútne toleruje, že povedia plynári, že nebudeme znižovať ceny.

Najprv overíme prvú časť výroku: "...SPP dostane dlhodobo nižší kontrakt o 10% nižšie ceny z Gazpromu..." SITA 17. januára 2012 informovala, že Slovenskému plynárenskému priemyslu ( SPP ) sa podarilo podpísať dodatok k zmluve s ruskou spoločnosťou Gazprom. Tento dodatok bol k zmluve z roku 2008 medzi SPP a Gaspromom, ktorá zabezpečovala dodávky plynu do roku 2028. Dodatok znižuje nákupnú cenu zemného plynu z Ruska. Túto informáciu potvrdil pre SITA hovorca SPP Ondrej Šebesta. Ondrej Šebesta daľej dodal: "Podobne ako ďalšie európske energetické spoločnosti aj SPP podpísal s firmou Gazprom Export dodatok k dlhodobému kontraktu o dodávke zemného plynu. Nová úprava zmluvného vzťahu reviduje nákupnú cenu plynu tak, aby do väčšej miery odrážala aktuálny vývoj trhových cien plynu." SITA 20. januára 2012 informovala odvolávajúc sa na ruskú rozhlasovú stanicu Hlas Ruska, že SPP dostala od Gazpromu na nákup zemného plynu zľavu až 20 percent. Rovnakú zľavu mala dostať aj nemecká spoločnosť Wingaz a talianska Sinergie Italiane. Hovorca SPP Peter Bednár výšku zľavy nechcel komentovať: "Nová úprava zmluvného vzťahu reviduje nákupnú cenu plynu tak, aby do väčšej miery odrážala aktuálny vývoj trhových cien plynu. K jednotlivým zmluvným bodom sa na základe dohody oboch zmluvných partnerov nebudeme bližšie vyjadrovať.“ Je pravdou, že SPP podpísalo dodatok k zmluve z roku 2008 o dodávke zemného plynu s ruským Gaspromom. Tento dodatok zabezpečí nižšie nákupné ceny plynu. Podľa ruských zdrojov môže ísť až o 20%. Podobnú zľavu mali dostať aj nemecký Wingaz a talianska Sinergie Italiane. SPP však nepotvrdilo o koľko percentnú zľavu malo ísť. M. Maďarič hovorí o znížení ceny plynu o 10%, čo je ešte nižšie číslo ako uvádzajú dostupné zdroje. Túto časť výroku preto hodnotíme ako neoveriteľnú , hoci dostupné informácie nasvedčujú, že skutočne k zníženiu ceny došlo. Teraz overíme druhú časť výroku: "... ale vláda ani len minimálny tlak neurobí na SPP, aby znižovali ceny, naopak, absolútne toleruje, že plynári povedia, že my nebudeme znižovať ceny." Úrad pre reguláciu sieťových odvetví je orgán, ktorého úlohou je regulovať ceny. Medzi hlavné činnosti odboru regulácie plynárenstva patrí okrem iného aj výkon cenovej regulácie v oblasti prepravy plynu, distribúcie plynu, uskladňovania plynu a dodávky plynu pre vybraných odberateľov plynu. ÚRSO je nezávislý úrad, ktorý jediný môže rozhodnúť i regulovaní cien energií. Na druhej strane je pravdou, že v ÚRSO sedia nominanti politických strán. O politizácií ÚRSO nasvedčujú nielen nominanti politických strán (prevažne nominanti SMER-SD a aj predseda ÚRSO) ale aj údajná snaha ministerstva hospodárstva cez chystanú novelu zákona o regulácii v sieťových odvetviach. Novela bola predložená 10. septembra 2010 do skráteného legislatívneho procesu. ÚRSO by sa mal na základe tejto novely stať výkonným článkom ministerstva. Vláda R. Fica v skrátenom legislatívnom procese schválila zákon č.429/2008 o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov. Išlo o právomoc Valného zhromaždenia (VZ) podávať návrh ceny na ÚRSO. Zákon v podstate zabezpečil, aby ceny na ÚRSO navrhovalo VZ kde ma väčšinu štát a nie predstavenstvo s väčšinou súkromného akcionára. Týmto spôsobom vláda mohla účinne zablokovať zvyšovanie cien energií. § 1 z. č. 429/2008 Z.z.: "Obchodná spoločnosť môže podať návrh ceny podľa osobitného predpisu a iné návrhy v cenovom konaní Úradu pre reguláciu sieťových odvetví iba na základe uznesenia valného zhromaždenia." Zákon č. 429/2008 Z.z bol 29.marca 2011 zrušený vládou I. Radičovej. Ako povedal v tom čase minister hospodárstva J. Miškov : "Zrušenie zákona by malo odstrániť podnikateľskú záťaž, náklady obchodných spoločností, a v konečnom dôsledku zlepšiť podnikateľské prostredie." Zrušením zákona č. 429/2008 Z.z. sa predstavenstvám firiem vrátila právomoc schvaľovať cenové návrhy energií. Tým de facto odobrali možnosť vlády zablokovať zvyšovanie cien energií. Čo možno čiastočne považovať za zníženie tlaku na cenu enegií. SITA 20. januára informovala, že SPP aj napriek zníženiu nákupnej ceny (dodatkom k zmluve) neuvažuje o znížením cien plynu pre domácnosti. Hovorca SPP Peter Bednár: „Dodatok nevytvára dôvod pre úpravu cien pre domácnosti, pretože nerieši, ale iba zmierňuje stratu, ktorú SPP dosahuje v tomto segmente vplyvom zle nastavenej regulácie.“ Údajne má ísť o stratu SPP v tomto sektore až 200 mil eur . za obdobie 2008 až 2011. Opačný názor má Úrad pre reguláciu sieťových odvetví (ÚRSO), ktorý vidí priestor na znižovanie cien plynu pre domácnosti. Podľa informácií denníka SME (15. februára 2012) by ceny plynu pre domácnosti mali klesnúť zhruba o 3,4 percenta. ÚRSO zatiaľ tento plán oficiálne nezverejnilo, keďže najprv musí dať možnosť SPP vyjadriť sa k prepočtom. K problematike ceny plynu sa vyjadrilo ministerstvo hospodárstva, ktoré poukazuje na zodpovednosť strany SMER-SD v otázke cien plynu. SITA , 3. januára 2012 "Ministerstvo pripomína, že rozhodnutie o zvýšení cien elektrickej energie, plynu a tepla prijal Úrad pre reguláciu sieťových odvetví (ÚRSO), na čele ktorého stojí už štyri roky v rozpore so zákonom nominant strany Smer-SD Jozef Holjenčík. ...Ministerstvo hospodárstva SR sa preto ostro ohradzuje voči tvrdeniam predstaviteľov strany Smer-SD o zodpovednosti súčasnej vlády za neúmerne vysoké ceny energií, uviedlo ministerstvo hospodárstva" Vláda I. Radičovej zrušila zákon č. 429/2008 Z.z , ktorým mohla vláda účinne zablokovať zvyšovanie cien energií. Ministerstvo hospodárstva poukazuje na zodpovednosť strany SMER-SD, pretože má svojho človeka na predsedníckej stoličke ÚRSO. ÚRSO zatiaľ neoficiálne navrhuje zníženie cien plynu pre domácnosti o 3,4 percenta. Napriek tomu. že o cenovej regulácii podľa platnej legislatívy môže rozhodovať len ÚRSO, je pravdou, že vláda I. Radičovej sa zrušením zákona č. 429/2008 Z.z pripravila o možnosť blokovať zvýšenie cien energií. Tiež sme nezaregistrovali vyjadrenia členov vlády, ktorí by vyvíjali tlak na znižovanie cien. Z toho dôvodu hodnotíme túto časť výroku ako pravdivú . Dátum zverejnenia analýzy: 20.02.2012 Naspäť Nahlásiť chybu

SITA
SITA
činnosti
nominanti
snaha
č.429/2008
zrušený
J. Miškov
SITA
200 mil eur
SME
SITA


l. To, čo pán Mikloš hovorí, to drastické zníženie výdavkov, ktoré by sme mali podľa neho počas krízy robiť, ináč mimochodom oni vtedy navrhovali ako najlepšie opatrenie zníženie dane z príjmu, ktoré by malo viete aký dôsledok?

Podľa informácií z portálu Sme.sk a agentúry SITA navrhovalo SDKÚ-DS v roku 2008 a 2009 ako jedno z protikrízových opatrení aj zníženie sadzby dane z príjmu z 19 na 16%, tiež zvýšenie odpočítateľnej položky na 18 000 SK a zrýchlenie procesu vrátenia DPH.

Sme.sk

SITA


Na dôležité posty si obsadzuje (Šimkovičová, pozn.) svoje kamarátky z jogy. (…) To isté napr. minister Taraba tu neustále útočí na médiá, RTVS nazval tuším hlúpou aktivistickou televíziou. (…) Štátny tajomník tu arogantne lieta na vrtuľníku a jazdí na štvorkolke cez chránené územia.

Ministerka kultúry obsadila na post Bibiany svoju známu Petru Flach, minister životného prostredia Taraba sa opakovane nelichotivo vyjadril na adresu médií a štátny tajomník ministerstva životného prostredia letel vrtuľníkom ponad národný park Malá Fatra a jazdil na štvorkolke cez národný park Poloniny. Výrok preto hodnotíme ako pravdivý.

Ministerka kultúry Martina Šimkovičová obsadila na pozíciu riaditeľky Bibiany, Medzinárodného domu umenia pre deti v Bratislave, svoju známu Petru Flach. Flach v marci 2023 v príspevku na Facebooku pozývala Šimkovičovú na jógu na plachetnici v Chorvátsku. Predošlá riaditeľka, Zuzana Liptáková, obdržala výpoveď zo svojho postu bez udania dôvodu.

Tomáš Taraba, minister životného prostredia, adresoval médiám viacero urážlivých komentárov. O RTVS sa v príspevku na Facebooku z 31. marca 2024 vyjadril ako o “bezduchom braku”, v inej situácií sa ju nazval “paródiou vyváženosti a objektívnosti.” Štátny tajomník ministerstva životného prostredia, Filip Kuffa, letel vrtuľníkom ponad národný park Malá Fatra a na štvorkolke sa prevážal cez národný park Poloniny.

obsadila obdržala vyjadril nazval letel prevážal


Zvýšil sa podiel predaja slovenských potravín.

Minister poľnohospodárstva a rozvoja vidieka Ľubomír Jahnátek prebral rezort v roku 2012, kedy predaj slovenských potravín v obchodných sieťach činil 49,1 %. V roku 2013 údaje Ministerstva hlásili nárast na úroveň 51,8 %, v roku 2014 podiel predaja slovenských potravín stúpol až na 63,2 %. Do roku 2013 bol však podiel počítaný z hodnoty výroby, dovozu a vývozu a v roku 2014, ako uvádza minister Jahnátek sa podiel počítal z povinných hlásení 47 obchodných reťazcov. Tieto dve metodiky sú rozdielne, pričom nevieme posúdiť nakoľko nová metodika reálne zobrazuje podiel slovenských potravín v porovnaní s predchádzajúcimi rokmi. Nevieme teda posúdiť či ide skutočne o nárast. Výrok preto hodnotíme ako neoveriteľný.

63,2 pdf TASR Pravda metodiku


..a takisto hokejový zväz dneska plní veľmi dôležitú úlohu a to je dlhodobo dlhoročne, že platí rozhodcov a tá čiastka je veľmi veľmi vysoká, každoročne. Sme jedna z mála krajín, ktorá toto robí pre hokejovú najvyššiu súťaž...

SZĽH určuje odmeny rozhodcov v jednotlivých súťažiach. Za jeden extraligový zápas dostane rozhodca 166 eur. Odmeny sa však menia podľa dôležitosti zápasu (play-off, bežná sezóna). Tipsport Extraliga má 56 kôl a v každom sa odohrá 5 zápasov. Keďže rozpočet zväzu nie je verejne prístupný, nie je možné určiť, nakoľko podstatná je táto položka. Z dostupných údajov nevieme posúdiť ani druhú časť výroku týkajúcu sa rozdelenia platových povinností v iných krajinách. Napríklad Český hokejový zväz síce platí priamo, no ich mzdu vyúčtuje (pdf, s.4) usporiadateľovi športového podujatia. Informácie o platových podmienkach v iných ligách sú len ťažko dostupné. Výrok ako celok hodnotíme ako neoveriteľný.

určuje
56 kôl
vyúčtuje
hovorcu


...hovoríme o státisícoch migrantov (v EÚ, pozn.) a hovoríme o tom, že sú tu krajiny, ktoré to zvládli. Španielsky premiér priamo na rokovaní Európskej rady predstavil program, ktorý španielska vláda aplikovala na boj proti nelegálnej migrácii. No tento program bol úspešný preto, lebo na druhej strane mala partnera španielska vláda. Čiže ak to boli nejaké africké krajiny, odkadiaľ títo migranti išli, zväčša to boli krajiny, ktoré mali funkčné vlády, ako-také funkčné vlády.

V EÚ sú momentálne naozaj státisíce migrantov, len za rok 2014 ich pribudlo približne 280 000. Španielsky premiér skutočne informoval o programe krajiny na návrat utečencov späť do vlasti, no dostupné informácie nenaznačujú, že by tieto programy fungovali v spolupráci s krajinami pôvodu migrantov, s výnimkou Maroka. Výrok ako celok však hodnotíme ako pravdivý. Podľa posledných údajov z roku 2013 žije v krajinách EÚ 33,5 milióna migrantov, čo tvorí 7 % z celkovej populácie členských krajín tohto spoločenstva. Z celkového počtu migrantov v EÚ bolo 13,1 milióna obyvateľov inej krajiny EÚ a 20,4 milióna ľudí bolo z krajín mimo EÚ. Len v roku 2014 prišlo do krajín EÚ 280 000 migrantov (.pdf,s.5). Španielsko skutočne prezentovalo podobný program , keď migrantom, ktorí sa v krajine nemohli ekonomicky či inak uplatniť, neposkytlo azyl a po rokovaniach ich vrátili do materskej krajiny. Jednalo sa predovšetkým o migrantov zo Sýrie, Alžírska, Kamerunu či Nigérie. O španielskych skúsenostiach s týmto programom informoval premiér Rajoy aj na rokovaní Európskej rady. Tento program iniciovalo Španielsko ako snahu o riešenie neudržateľnej situácie veľkého prílivu migrantov do krajiny. Španielsko začalo naplno realizovať tento program v roku 2013 , aj keď podobné úvahy a snahy malo už predtým. Jediná vláda z krajiny odkiaľ pochádzali migranti a ktorá bola stranou dohody o návrate týchto migrantov bolo Maroko. Nie sú dostupné žiadne informácie o dohodách Španielska s inými krajinami pôvodu migrantov. Nigéria má napríklad vlastný program prijímania svojich občanov, bývalých utečencov, späť do krajiny ( .pdf , s. 41)

7 %
280 000 migrantov
program
migrantov
informoval
snahu
2013
.pdf


Vláda prijala kompenzačné nástroje. Či už ide o rodinnú politiku, rezort práce, sociálnych vecí a rodiny. SR navýšila prostriedky na rodinnú politiku ako kompenzácie. Rovnako sme pristúpili k valorizácii dôchodkov (o 1,8%).

Podľa ministra práce Jozefa Mihála sa od januára 2011 skutočne valorizujú dôchodky o 1,8% (jedná sa o takzvanú švajčiarsku metódu - sčíta sa 50% rastu priemernej mzdy a 50% rastu spotrebiteľských cien).I. Radičová prispeje zo svojej rezervy na činnosť materských centier. Zvýšil sa v priemere príspevok na starostlivosť o dieťa a predĺžila sa rodičovská dovolenka.

Podľa ministra práce Jozefa Mihála
prispeje
Zvýšil sa


Preto, ak odmietli rokovať s opozíciou, my sme poslali pozvánky a žiadali sme o rokovanie, tak sme rešpektovali vyjadrenie predsedu SDKÚ, pána Dzurindu, ktorý poďakoval za pozvanie, ale súčasne povedal, že toto si musí vládna koalícia vyriešiť sama a vládna koalícia musí prejsť nejakým testom. Či je schopná vládnuť alebo nie.

Ako uviedol denník SME , Mikuláš Dzurinda reagoval na oficiálnu pozvánku SMER-u rokovať o eurovale nasledovne: "Predsedovi SMER-u som sa za pozvanie poďakoval a zároveň som ho požiadal o odklad rokovania, dokým nenajdeme zhodu vo vládnej koalícii." Že koalícia musí prejsť testom však nie je pôvodný výrok M. Dzurindu, ale dodatok R. Fica.

SME


Minister Vážny nemá 600 metrovú kanceláriu.

Ako je zmienené vyššie, 600 metrov má celý trakt. Kancelária má podľa odhadu Ľubomíra Vážneho približne 40 metrov.

odhadu


Nakoniec, naše prokurátorské zákony dala skontrolovať aj Rada Európy, kde generálny prokurátor Neuchatel zo Švajčiarska, ktorý robil vlastne nejaký audit tých našich zákonov, povedal jednu vetu. Zacitujem. Oba návrhy zákonov sú dobre štrukturované, veľmi starostlivo vypracované a upravujú všetky demokratické otázky, ktoré sú v danej oblasti podstatné. Možno povedať, že v porovnaní s tým čo platí v iných štátoch západnej a strednej Európy, sú naozaj tieto návrhy úplné.

Na posudok, ktorý vypracoval pán Pierre Cornu ešte v roku 2001, vtedajší generálny prokurátor kantonu Neuchatel vo Švajčiarsku, sa odvoláva viacero obhajcov doterajšieho zákona o prokurátoroch: list poslancom NR SR od L. Tichého (.rtf), list Rady prokurátorov SR , list generálneho prokurátora Dobroslava Trnku adresovaný predsedníčke vlády (.pdf). Originálne znenie celého dokumentu s posudkom sa nám však nepodarilo nájsť.

list poslancom NR SR

list Rady prokurátorov SR


(...) nešpecifikované výdaje v rámci zdravotníctva, jedna tretina zo všetkých, čo idú do zdravotníctva vlastne nevieme, kam tečú...

Je pravda, že podľa dát Eurostat o výdavkoch na zdravotníctvo je až jedna tretina výdavkov zaradená do nešpecifikovaných výdavkov. Zaradenie do tejto kategórie však môže byť skôr spôsobné metodikou Eurostat, než málo podrobnými dátami o tom, kam konkrétne tieto zdroje smerujú. Inými slovami, dáta v Eurostate sú v kategórii nezaradené, čo nevyhnutne neznamená, že slovenské dáta nedovoľujú zistiť, kam tieto zdroje "tečú". Vzhľadom na to, že nevieme, či zaradenie do nešpecifikovaných výdavkov je spôsobené len metodikou Eurostat alebo skutočne aj slovenské dáta sú nedostatočne špecifické(tie nie sú dostupné), výrok hodnotíme ako neoveriteľný. Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Z toho 2,4 % HDP Eurostat zaradil medzi nešpecifikované (Health n.e.c). Ide o 32 %, teda jednu tretinu. Žitňanská však hovorí, že nevieme, kam tieto zdroje vlastne tečú. To však nemusí byť celkom tak, keďže sa mohlo jednoducho stať, že Eurostat len podľa metodiky nevedel zaradiť slovenské dáta. Inými slovami, dáta, ktoré Eurostat preberá zo Slovenska, nevedel zaradiť do svojej metodiky. Eurostat (pdf. s., 174) uvádza v popise parametra 7.6, teda nešpecifikovaných výdavkoch všetko, čo zapadá do tejto kategórie: "07.6 (health n.e.c.) Administration, operation or support of activities such as formulation, administration, coordination and monitoring of overall health policies, plans, programs and budgets; preparation and enforcement of legislation and standards for the provision of health services, including the licensing of medical establishments and medical and paramedical personnel; production and dissemination of general information, technical documentation and statistics on health. Includes: health affairs and services that cannot be assigned to (07.1), (07.2), (07.3), (07.4) or (07.5)." Je vysoko pravdepodobné, že slovenské dáta sú presnejšie rozčlenené na oblasti spomenuté vyššie v popise nešpecifikovaných výdavkoch, no Eurostat ich podľa svojej metodiky podrobne nečlení. Ďakujeme za odbornú konzultáciu Tomášovi Szalayovi z HPI. Dátum zverejnenia analýzy: 27.02.2016 Naspäť Nahlásiť chybu

Eurostat Eurostat


Pán Počiatek tu neustále poukazuje na to, že za nich v prvom kvartáli roku 2010 bol vyšší rast ako je teraz, no len treba povedať, že ten rast sa vždy porovnáva oproti predchádzajúcemu obdobiu minulého, tomu istému obdobiu predchádzajúceho roka a teda prvý kvartál 2010 bol oproti krízovému prepadu ekonomiky na Slovensku a až v roku 2011 dosiahla ekonomika stav v roku 2009 ...

Podľa Štatistického úradu bolo HDP v prvom kvartáli 2011 v bežných cenách 15 832,8 mil. eur. V prvom kvartáli 2010 to bolo 15 148,5 mil. eur. Pre prvý kvartál 2009 to je 14 655,9 mil. eur. HDP sa zvýšilo v roku 2010 o v prvom kvartáli oproti prvému kvartálu 2009 o 492,6 mil. eur. V roku 2011 sa oproti prvému kvartálu 2010 zvýšilo o 684,3 mil. eur.

Štatistického úradu


Na jednej strane nás vyzýva denník Sme, aby sme nepustili bojovníčku proti korupcii, ktorá bola označená a odišla z Úradu pre verejné obstarávanie, pani Bérová, tak aj na základe tohto odporúčania sme ju zobrali na ministerstvo vnútra.

Denník SME informoval o Behrovej práci a dôvodoch jej odchodu. Vo svojom stĺpčeku "Stopli ju" zástupca šéfredaktora SME Konštantín Čikovský pozitívne hodnotil jej prínos v ÚVO a negatívne jej odchod. Hoci denník SME priamo nevyzýval vládu SR resp. samotného ministra aby Behrovú nepustili, výrok hodnotíme ako pravdivý, keďže po medializácii tejto tohoto prípadu Ministerstvo vnútra pod vedením Kaliňáka zamestnalo Behrovú ako poradkyňu pre verejné obstarávanie.

stĺpčeku Behrovú informovali SME


80 % firiem francúzskych a nemeckých tam ostali (v Rusku, pozn.).

Podľa dostupných dát bolo v Rusku v roku 2023 podľa analýzy Kyiv School of Economics 92 % nemeckých firiem, z čoho 67 % je aktívne pôsobiacich a 25 % z nich ruský trh opúšťa. Ruský trh podľa analýzy úplne opustilo 8 % nemeckých firiem. Podľa B4Ukrajine, Rusko do februára 2023 úplne opustilo 12 % francúzskych firiem, pričom 66 % francúzskych spoločností v Rusku pôsobí aktívne. Štatistiky tak ukazujú, že väčšina nemeckých a francúzskych firiem buď naďalej aktívne pôsobí, alebo je stále prítomná v Rusku, hoci plánuje odchod.

Podľa dát Kyiv School of Economics ( KSE ) pôsobilo pred začiatkom ruskej invázie na Ukrajinu v Rusku približne 400 nemeckých firiem. V roku 2023 iba 8 % všetkých nemeckých firiem pôsobiacich v Rusku úplne opustilo ruský trh a 25 % nemeckých firiem ruský trh plánuje opustiť. Väčšina nemeckých firiem v Rusku udržiava aktívne obchodné aktivity. Počet nemeckých firiem stále pôsobiacich v Rusku dosahoval k septembru 2023 67 % pôvodného počtu.

Podľa B4Ukrajine, do februára 2023 Rusko úplne opustilo 12 % francúzskych firiem, pričom 66 % ostalo v aktívnom pôsobení na území Ruska.

KSE navyše uvádza , že Francúzsko a Nemecko sú v Rusku po Spojených štátoch aktuálne poprednými zahraničnými zamestnávateľmi.

KSE opustilo opustilo ostalo uvádza


Pôvodne bolo vyjadrenie pána predsedu Smeru Fica, že ak bude pán Čentéš zvolený v tajnej voľbe, príde zablahoželá mu. Bol v tajnej voľbe zvolený, to sa potom tiež zmenilo.

Podľa správy SITA Róbert Fico v relácii Na telo 22.5.2011 vyhlásil, že koalícia môže zvoliť na post generálneho prokurátora kohokoľvek, ale nech to urobí v tajnej voľbe. "Keby ste Jozefa Čentéša zvolili normálne v tajnej voľbe, prišiel by som a podal mu ruku," odkázal Fico.

SITA
mala
TASR
poslanci mali s voľbou počkať
Dobroslav Trnka kandidatúru stiahol


Ja som počul, že pán Matovič prišiel o svoju ochranku.

gor Matovič mal ako bývalý predseda vlády nárok na zvýšenú ochranu aj po skončení svojho pôsobenia, a to po dobu 90 dní. Túto ochranu mu o ďalší mesiac predĺžil minister vnútra Roman Mikulec. Po uplynutí tejto doby Matovič o „ premiérsku ochranku” prišiel a ako ministrovi financií mu bola pridelená ochranka pre člena vlády. Tvrdenie Ladislava Kamenického hodnotíme v duchu povedaného ako ešte pravdivé.

predĺžil prišiel


Vidíme priestor aj pri dani z nehnuteľnosti. Ktorá je veľmi nízka, jedna z najnižších na svete.

Našli sme len štatistiku OECD, ktorá meria príjem štátu z dane z nehnuteľnosti ako podiel na celkovom HDP, nie sadzbu dane. Podľa údajov OECD (property tax, Tabuľka 22) má Slovensko skutočne jeden z nižších príjmov z dane z nehnuteľnosti. Nižšie príjmy z dane z nehnuteľnosti (podľa oboch metód prepočtu: percentuálne k HDP, aj percentuálne k celkovej daňovej záťaži) zo spomenutých krajín OECD má len Mexiko. Česká republika má približne rovnaké príjmy dane z nehnuteľnosti.

údajov OECD


V Ústave pamäti národa už pracujem 8 rokov.

Denník SME (13. februára 2013) v súvislosti so zvolením Ondreja Krajňáka za šéfa Ústavu pamäti národa informoval, že O. Krajňák pracuje v ÚPN od roku 2004 a pracoval ako vedúci projektu Oral history . Spolu ide teda o 8 rokov pôsobenia v ÚPN

SME
Oral history


Ja oceňujem, že niektorí opoziční poslanci hlasovali za zákon o schránkových firmách. Prijali sa rozhodnutia na úrovni elektronického obstarávania.

Robert Fico má na mysli novelu Zákona o verejnom obstarávaní ( .rtf ), ktorý sa venoval i problematike schránkových firiem, za ktorú 3. decembra 2014 hlasovalo i 38 opozičných poslancov. Taktiež boli prijaté rozhodnutia o elektronickom obstarávaní, tzv. elektronickom trhovisku. Výrok hodnotíme ako pravdivý. Zo všetkých 150 poslancov sa na hlasovaní zúčastnilo 135, 14 ich bolo neprítomných a jeden poslanec nehlasoval. 115 ľudí hlasovalo za, 0 proti a 20 sa zdržalo hlasovania. Okrem väčšiny poslancov Smeru-SD za tento zákon hlasovali i opoziční poslanci a to konkrétne: KDH: Pavol Abrhan, Jozef Bobík, Július Brocka, Ján Figeľ, Monika Gibalová, Pavol Hrušovský, Ján Hudacký, Marián Kvasnička, Jozef Mikloško, Peter Muránsky, Alojz Přidal, Marián Radošovský, Ivan Uhliarik a Pavol Zajac. OĽaNO: Miroslav Kadúc. Most-Híd: Tibor Bastrnák, Béla Bugár, Béla, Gabriel Csicsai, Árpad Érsek, Elemér Jakab, Zsolt Simon, László Sólymos, František Šebej, Ivan Švejna, Péter Vörös a Lucia Žitňanská. Nezaradení: Miroslav Beblavý, Juraj Droba, Martin Fedor, Martin Chren, Eugen Jurzyca, Ľudovít Kaník, Daniel Krajcer, Ivan Mikloš, Jozef Mikuš, Juraj Miškov, Viliam Novotný a Magdaléna Váršaryová. Novela Zákona o verejnom obstarávaní sa venuje elektronickému trhovisku, v rámci ktorého budú zverejnené ponuky jednotlivých potenciálnych dodávateľov a rovnako aj zadané zákazky štátu: "(1)Elektronické trhovisko je informačný systém verejnej správy, ktorý slúži na zabezpečenie ponuky a nákupu tovarov, stavebných prác alebo služieb, bežne dostupných na trhu, ako aj na zabezpečenie s tým súvisiacich činností." Téme elektronického trhoviska už portál Demagog.SK overoval, diskutovalo sa o nej napríklad 23. septembra 2012 v relácii O 5 minút 12 .

.rtf
150 poslancov
Novela
O 5 minút 12


Ja mám konkrétny príklad z Prievidze, ešte zákon ani nezačal fungovať, ako vaši nominanti (nominanti SMERu, pozn.) prihrávajú svojim v oblasti chránených dielní a naopak tí, ktorí tam pôsobili dlhé roky, tak tí ako sú až šikanovaní.

Slovenská chránená dielňa je organizácia, ktorá združuje ľudí so zníženou pracovnou schopnosťou (handicapovaných ľudí) z celého Slovenska. Títo ľudia vykonávajú pre firmy prácu jednorázovo i pravidelne a úroveň tejto práce zodpovedá úrovni zdravých ľudí.

chránená dielňa
Shino
novela zákona o službách zamestnanosti


Áno, je to tak úsmevné, keď v novinách niektorí veľkí právnici, ako si hovoria, sú podpísaní a napíšu, že prezident nesmie vymenovať nových sudcov. Absolútna nepravda. Súčasný prezident je prezidentom do 15-tého a dovtedy má právo a povinnosť robiť úkony, ktoré ho, do ktorých ho Ústava zaväzuje alebo ktoré mu Ústava môže dávať. Čiže aj pokiaľ ide o menovanie ústavných sudcov, ja mám právo týchto sudcov z tých 6 vybrať 3 a vymenovať. (...)  Na druhej strane chcem povedať k tým, ktorí hovoria, že nesmiem, že Ústava hovorí jednoznačne. Prezident vymenuje z dvojnásobného počtu, čiže v tomto prípade 6 bolo zvolených, vymenuje a budúci prezident nemá právo, ani možnosť podľa Ústavy týchto neprijať ich sľub. Dokonca aj to, čo som čítal, že prezident môže týchto 6 odmietnuť a znovu požiadať Národnú radu, takisto to nie je pravda. Prezident je povinný z tých 6, keby vyberal, z tých 6 vybrať 3.

Ivan Gašparovič uvádza viaceré fakty pri formovaní svojho argumentu a keďže sa jedná sa o jednu myšlienku, hodnotíme to ako jeden výrok. V prvom rade, je pravdou, že stanovisko viacerých významných právnikov o nemožnosti prezidenta vymenovať kandidátov na ústavných sudcov zverejnené bolo. I nterpretácia čl. 102 ods. 1 písm. s) I. Gašparovičom je však v rozpore s uznesením Ústavného súdu PL. ÚS 4/2012, vydanie ktorého bolo iniciované práve konaním súčasného prezidenta v inej otázke realizácie jeho menovacích právomocí a o ktoré sa Gašparovič dodnes opiera pri zdôvodňovaní legitimity svojho rozhodnutia vo veci nevymenovania kandidáta na generálneho prokurátora. Bez toho aby sme hodnotili právnu podstatu týchto právnických názorov, hodnotíme výrok Ivana Gašparoviča ako zavádzajúci, keďže svoje odôvodnenie v tejto veci stavia v protiklade k svojmu vlastnému odôvodneniu vo veci porovnateľnej. Ivan Gašparovič má textami v novinách na mysli stanovisko organizácie VIA IURIS, ktoré bolo v stručnej podobe formou komentára zverejnené aj v denníku SME. Toto stanovisko sa opiera najmä o systematický výklad ústavy a o uznesenie (.pdf) ústavného súdu PL. ÚS 14/06, ktoré poukazujú na nevyhnutnosť disponovať demokratickou legitimitou pre výkon prezidentských právomocí, ktorú prezidenti získavajú zvolením v priamych voľbách na vopred stanovené funkčné obdobie. Novozvolený prezident Andrej Kiska získal legitimitu v demokratických voľbách pre výkon mandátu od 15. júna 2014 a Gašparovič do 15. júna. Pritom funkčné obdobie trojice súčasných ústavných sudcov vyprší až 4. júla. Podľa stanoviska nesmie prezident, ktorý podľa čl. 101 ods. 1 Ústavy "zabezpečuje riadny chod ústavných orgánov," a podľa uznesenia PL. ÚS 14/06 "môže uplatňovať vlastnú politickú líniu" pri svojom rozhodovaní, rozhodnúť o vymenovaní funkcionárov, ktorí nastúpia do úradu až po uplynutí jeho funkčného obdobia. Ak by sme aj akceptovali, že vyššie uvedená interpretácia je viac právnym názorom, než faktom, jej faktickú správnosť potvrdzuje uznesenie (.pdf) Ústavného súdu PL. ÚS 4/2012, o ktoré sa prezident sám opiera v otázke nevymenovania kandidáta na generálneho prokurátora J. Čentéša. Toto uznesenie možno v otázke (ne)možnosti prezidenta odmietnuť zvolených kandidátov bezpochyby vztiahnuť aj na kandidátov na ústavných sudcov, pretože ods. s) a t) čl. 102 Ústavy SR obsahujú rovnakú formuláciu právomoci slovami "vymenúva a odvoláva," nie "vymenuje", ako to tento krát uvádza Gašparovič. Uznesenie ÚS oprávňuje prezidenta nevymenovať kandidáta "z dôvodu, že nespĺňa zákonné predpoklady na vymenovanie, alebo z dôvodu závažnej skutočnosti vzťahujúcej sa na osobu kandidáta, ktorá dôvodne spochybňuje jeho schopnosť vykonávať funkciu spôsobom neznižujúcim vážnosť ústavnej funkcie alebo celého orgánu, ktorého má byť táto osoba vrcholným predstaviteľom, alebo spôsobom, ktorý nebude v rozpore so samotným poslaním tohto orgánu, ak by v dôsledku tejto skutočnosti mohol byť narušený riadny chod ústavných orgánov (čl. 101 ods. 1 druhá veta Ústavy Slovenskej republiky). Prezident uvedie dôvody nevymenovania, pričom tieto nesmú byť svojvoľné." Je teda zrejmé, že ak by prezident uvážil, že pri viac než troch zo zvolených šiestich kandidátov na sudcov existujú takéto závažné skutočnosti, mohol by, opierajúc sa o výklad jeho právomoci Ústavným súdom SR, s primeraným odôvodnením, ktoré sa nezakladá na svojvoľných argumentoch, nevymenovať jedného, viacerých alebo aj žiadnych ústavných sudcov zo zvolenej šestice kandidátov. Ústava používa pojem "vymenuje" celkovo iba trikrát: (1) v prípade menovania ministrov vlád, (2) "ak sa sudca ústavného súdu vzdá svojej funkcie sudcu ústavného súdu alebo ak je odvolaný, prezident Slovenskej republiky vymenuje iného sudcu na nové funkčné obdobie z dvoch osôb navrhnutých Národnou radou Slovenskej republiky", alebo (3) "sudcu zvoleného na štyri roky pred nadobudnutím účinnosti tohto ústavného zákona vymenuje po uplynutí jeho volebného obdobia prezident Slovenskej republiky na návrh Súdnej rady Slovenskej republiky za sudcu bez časového obmedzenia aj vtedy, ak v deň vymenovania nedosiahol vek 30 rokov." Daný prípad nespadá ani do jedného z týchto prípadov. Dátum zverejnenia analýzy: 09.06.2014 Naspäť Nahlásiť chybu

stanovisko zverejnené uznesenie vyprší uznesenie Ústavy Ústava


Ladislav Kamenický predkladal návrh, aby teda ľudia ešte o dva roky dlhšie pracovali, do 64 rokov, ale zároveň návrh, ktorý spôsobí dramatické škody v štátnom rozpočte alebo vo verejných financiách.

Demagog.SK výrok týkajúci sa dôchodkového stropu overoval už v máji 2018. V tom čase bol aktuálny návrh predložený stranou SMER-SD, ktorý stanovil odchod do dôchodku vo veku maximálne 65 rokov. Aj na základe predošlého overovania môžeme výrok vyhodnotiť ako pravdivý. Koaličná SNS sa predošlý návrh rozhodla nepodporiť a vyslovila sa za zastopovanie dôchodkového veku na 64 rokov. Návrh ústavného zákona, ktorý bol nakoniec 28. marca 2019 schválený, predkladal , medzi inými, aj Ladislav Kamenický (SMER-SD). Opatrenie ponecháva doterajší mechanizmus a zároveň stanovuje horný limit dôchodkového veku na 64 rokov. Zavedenie tejto hranice sa dotkne ľudí narodených v roku 1974 a neskôr, teda občanov mladších ako 44 rokov. V roku 2018 hnutie OĽANO požiadalo nezávislý orgán, Radu pre rozpočtovú zodpovednosť o kvantifikáciu vplyvu zavedenie hornej hranice veku odchodu do dôchodku na úrovni 65 rokov. Rada zhodnotila, že opatrenie bude mať v budúcnosti negatívne dôsledky na výšku dôchodkov aj celkovú udržateľnosť verejných financií ( .doc ). So zvýšením počtu dôchodcov sa zvýši aj počet výdavkov na túto skupinu obyvateľstva, čo spôsobí zníženie potenciálu ekonomického rastu, prehĺbi deficit dôchodkového systému a negatívne ovplyvní saldo verejnej správy. ‚‚ V období rokov 2038 až 2066 vzrastie negatívny vplyv na saldo postupne na 1,1% HDP ročne. V nadväznosti na zhoršenie salda verejnej správy, dôjde ku nárastu dlhu verejnej správy o 22,5% HDP v roku 2066.” Z pohľadu trhu práce, dôjde k strate tej časti obyvateľstva, ktorá by mohla aj naďalej byť na tomto trhu aktívna. To sa prejaví v spomalení potenciálneho ekonomického rastu o 0,2 až 0,3 p.b. V roku 2066 by tak HDP bolo nižšie o 6,2%. Toto opatrenie bude vplývať aj na stav verejných financií: ‚‚ Na kompenzovanie tohto vplyvu bude potrebné nájsť dodatočné trvalé úspory vo výdavkoch resp. dodatočné príjmy minimálne vo výške 0,3% HDP... Na zabezpečenie dlhodobej udržateľnosti verejných financií, čo znamená udržanie úrovne dlhu pod hornou hranicou limitu na dlh vo výške 50% HDP počas najbližších 50-tich rokov, by bolo potrebné dosiahnuť v roku 2020 prebytkové štrukturálne saldo verejnej správy vo výške 0,1% HDP. Po zavedení hornej hranice dôchodkového veku bude takýto výsledok hospodárenia nepostačujúci, keďže dlh by sa do konca roku 2066 zvýšil na úroveň približne 77% HDP . Pre obnovenie dlhodobej udržateľnosti by bolo nutné, aby v roku 2020 verejná správa hospodárila (štrukturálne) s prebytkom minimálne 0,4% HDP.” Okrem toho bude mať dôchodkový strop značný vplyv aj na jednotlivcov, domácnosti a makroekonomický rozvoj.

overoval nepodporiť predkladal .doc


Zabezpečený bol výrazný nárast platov lekárov a sestier v štátnych nemocniciach. Priemerná hrubá mzda lekára je viac ako 2 500 eur, u sestier je to nad 1 000 eur.

Platy lekárov a zdravotných sestier v porovnaní s minulým obdobím naozaj rástli. Priemerná hrubá mzda zdravotných sestier so započítaním služieb a pohotovosti dosiahla už v roku 2014 hranice 1000 eur. Priemerný plat lekárov bol na začiatku minulého roku rovnako so započítaním služieb a pohotovosti 2149 eur. V januári 2015 sa však zvyšovala minimálna mzda atestovaných lekárov. Nedokážeme ale overiť ako táto zmena ovplyvnila priemerný plat lekárov na Slovensku. Výrok preto hodnotíme ako neoveriteľný.

(zdroj) tu analýze údajov pdf článku zvyšuje


V prípade Slovenska len minulý rok to bolo 1,3 miliardy eur (dlhová služba, pozn.), čo je skoro 2% presnejšie 1,9% HDP. A ja som si tak prerátal, že čo to znamená. Znamená to v podstate 18 ročný rozpočet pre ministerstvo zahraničných vecí alebo to znamená rozpočet ministerstva financií s celou daňovou správou, colnicami... na tri roky.

Demagog.sk už v minulosti overoval podobný výrok Maroša Šefčoviča ( O 5 minút 12 , 3. júna 2012)

O 5 minút 12
štátnom rozpočte
HDP 2012
zákona
rozpočet


35 štátnych tajomníkov, prosím vás, aká vláda to kedy mala.

V marci 2025 mala štvrtá vláda Roberta Fica 35 štátnych tajomníkov, čo je najviac od roku 1998. Odvtedy jednu tajomníčku odvolala a v máji 2025 je ich počet 34. Výrok hodnotíme ako pravdivý.

Vymenovaním Michala Kaliňáka 21. marca 2025 za štátneho tajomníka ministerstva vnútra dosiahla súčasná vláda Roberta Fica celkový počet 35 štátnych tajomníkov, čo predstavuje najvyšší počet obsadených funkcií tohto typu v exekutívnych štruktúrach Slovenskej republiky od roku 1998. 26. marca 2025 vláda odvolala Gabrielu Matečnú z postu štátnej tajomníčky životného prostredia, momentálne je tak štátnych tajomníkov 34.

Ako uvádza Jakub Goda v komentári pre Denník N, ide o rekordný stav, ktorý nebol prekročený ani počas predchádzajúcich vlád Roberta Fica. Najmenej štátnych tajomníkov pôsobilo počas vlády Ivety Radičovej v rokoch 2010 až 2012, bolo ich 15.

Zdroj: Denník N Počet štátnych tajomníkov vo vládach v rokoch 1993 až 1998 nie je verejne dostupný. Podľa zákona o organizácii činnosti vlády ministra v jeho neprítomnosti zastupuje štátny tajomník. Zákon hovorí, že "v odôvodnených prípadoch, najmä ak ide o viacodvetvové ministerstvá, môže vláda určiť, že na ministerstve pôsobia dvaja štátni tajomníci."

Vymenovaním
dosiahla
odvolala
Denník N,
Denník N
zákona


... keď som to urobil ja (zmeny v senáte, pozn.), tak zrazu Orosz a Mészáros, (...) povedali, že už to tak nie je (nálezy Ústavného súdu o Harabinových zmenách v senáte, pozn.).

Spomínaní sudcovia Ústavného súdu SR Lajos Mészáros a Ladislav Orosz boli členovia senátu, ktorý rozhodol, že vykonaním zmien v senáte Najvyššieho súdu bolo porušené ústavné právo. Tieto zmeny ako vtedajší predseda NS SR vykonal Štefan Harabin. Výrok hodnotíme ako pravdivý.

Štefan Harabin ako predseda Najvyššieho súdu SR vykonal zmeny v senáte, ktoré boli v rozpore s ústavným právom nebyť odňatý zákonnému sudcovi podľa čl. 48 ods. 1 Ústavy Slovenskej republiky. Senát Ústavného súdu, ktorý o tomto rozhodol, bol v zložení: predseda Sergej Kohut a sudcovia Lajos Mészáros a Ladislav Orosz. Nález Ústavného súdu z dňa 17. júna 2015 zrušil rozsudok Najvyššieho súdu z 30. decembra 2013 a vrátil vec na ďalšie konanie.

Uznesením Ústavnému súdu z 18. júna 2003 bola sťažnosť Union banky odmietnutá pre neprípustnosť. Sťažnosť sa taktiež týkala zmeny Rozvrhu práce Najvyššieho súdu, a teda zmeny senátov, pričom banka sa odvolávala na rovnaký článok ústavy (čl. 48 ods. 1 Ústavy Slovenskej republiky). Ústavný súd však v tomto prípade rozhodol inak ako v roku 2015.

Nález rozsudok Uznesením


Ale keď ste podpisovali tie 2 balíky, ktoré neboli realizované, ja neviem či ste si to neuvedomili alebo to bol úmysel, veľkú väčšinu PPP nákladov tvorili finančné náklady a tzn. zisky, úroky a dividendy buď bánk alebo firiem. Neuveriteľných na tých dvoch balíkoch, ktoré predstavovali 100 km, 10 mld. € na 30 rokov, 60% celkového objemu nákladov.

J. Figeľ tento fakt spomínal už aj v tlačovej správe uverejnenej na webe KDH 28. februára 2012: Stavebné náklady však nie sú pri PPP projektoch najväčším nákladom," dodal Ján Figeľ. Približne 60 % nákladov podľa neho reprezentujú úroky, poplatky bankám a akcionárom. A práve na nich sa podľa ministerstva ušetrilo ďalších 7 až 10 miliárd eur. Túto informáciu sa nám nepodarilo overiť. MF SR uvádza databázu PPP projektov aj so skutočnými výdavkami verejného sektora na ne, tu , avšak vyšpecifikovaným výdavkovým položkám sme sa nedostali.

webe KDH
tu